**2. pielikums**

Valsts pētījumu programmas

“Covid-19 seku mazināšanai”

projektu pieteikumu atklātā konkursa nolikumam

**Projekta pieteikuma un projekta noslēguma zinātniskā pārskata noformēšanas un iesniegšanas metodika**

**Saturs**

[Ievads 1](#_Toc41928191)

[1. Lietotie termini 2](#_Toc41928192)

[2. Projekta pieteikuma noformēšana un iesniegšana 3](#_Toc41928193)

[2.1. Projekta pieteikuma A daļas “Vispārīgā informācija” noformēšana 4](#_Toc41928194)

[2.1.1. Pirmā nodaļa “Vispārīgā informācija” 4](#_Toc41928195)

[2.1.2. Otrā nodaļa “Zinātniskā grupa” 5](#_Toc41928196)

[2.1.3. Trešā nodaļa “Projekta budžets” 6](#_Toc41928197)

[2.1.4. Ceturtā nodaļa “Projekta rezultāti” 7](#_Toc41928198)

[2.1.5. Piektā nodaļa “Projekta laika grafiks” 8](#_Toc41928199)

[2.2. Projekta pieteikuma B daļas “Projekta apraksts” aizpildīšana un noformēšana 8](#_Toc41928200)

[2.3. Projekta pieteikuma C daļas “Curriculum Vitae” aizpildīšana 13](#_Toc41928201)

[3. Projekta pieteikuma administratīvo daļu noformēšana un iesniegšana 14](#_Toc41928202)

[3.1. Projekta pieteikuma D daļa “Projekta iesniedzēja apliecinājums” 14](#_Toc41928203)

[3.2. Projekta pieteikuma E daļa “Projekta sadarbības partnera - zinātniskās institūcijas apliecinājums” 15](#_Toc41928204)

[3.3. F daļa “Projekta sadarbības partnera - valsts institūcijas apliecinājums” 15](#_Toc41928205)

[3.4. Projekta pieteikuma G daļa “Finanšu apgrozījuma pārskata veidlapa” 15](#_Toc41928206)

[4. Projekta noslēguma zinātniskā pārskata noformēšana un aizpildīšana 16](#_Toc41928207)

# Ievads

“Projekta pieteikuma un projekta noslēguma zinātniskā pārskata noformēšanas un iesniegšanas metodika” (turpmāk – metodika) izstrādāta, ievērojot Ministru kabineta 2018. gada 4. septembra MK noteikumus Nr. 560 “Valsts pētījumu programmu projektu īstenošanas kārība” (turpmāk – MK MK noteikumi), Ministru kabineta 2020. gada 20. maija rīkojumu Nr. 278 “Par valsts pētījumu programmu “Covid-19 seku mazināšanai”” (turpmāk – MK rīkojums) un valsts pētījumu programmas “Covid-19 seku mazināšanai” īstenošanas un uzraudzības komisijas 2020. gada 1. jūnijā apstiprināto valsts pētījumu programmas “Covid-19 seku mazināšanai” projektu pieteikumu atklātā konkursa nolikumu (turpmāk – nolikums).

Saskaņā ar Zinātniskās darbības likuma 35. panta pirmo daļu valsts pētījumu programma ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību.

Metodikas mērķauditorija ir valsts pētījumu programmas “Covid-19 seku mazināšanai” (turpmāk – programma) projektu pieteikumu atklātā konkursa (turpmāk – konkurss) projektu pieteikumu iesniedzēji (turpmāk – projekta iesniedzējs), kuri sagatavo projekta pieteikumu un nepieciešamo dokumentāciju iesniegšanai konkursa ietvaros.

Programma kā valsts pasūtījums ir politikas īstenošanas mehānisms, ar kura palīdzību tiek identificēti un pētīti Latvijas ilgtspējai un attīstībai nozīmīgi jautājumi, kuru risināšanai ir nepieciešams fokusēt Latvijas zinātnisko institūciju darbu, un noteikti to risināšanai attiecīgi zinātniskās pētniecības uzdevumi. Ievērojot minēto, programma rada labvēlīgus apstākļus Latvijas ilgtspējīgas attīstības mērķu sasniegšanai.

Programmas īstenošanai ir paredzēts piesaistīt spēcīgākās zinātnieku grupas, kurās projekta mērķa sasniegšanai sadarbosies labākie zinātnieki, kas pārstāv Dabaszinātnes, Medicīnas un veselības zinātnes, Inženierzinātnes un tehnoloģijas, kā arī Sociālās zinātnes.

Programmu īsteno Izglītības un zinātnes ministrija un Veselības ministrija. Programmas īstenošanai ir piešķirti valsts budžeta līdzekļi par kopējo summu 5 000 000 *euro*. Programmas ietvaros veicamo katra projekta maksimālais finansējums nepārsniedz 499 400 *euro*.

Programmas virsmērķis ir ierobežot Covid-19 infekcijas slimības izplatību un aizsargāt iedzīvotājus, lai, īstenojot inovatīvus augstas gatavības zinātniskus projektus, steidzami atjaunotu ekonomisko darbību un sociāli aktīvu ikdienas dzīvi.

  Programmas mērķi ir izstrādāt zinātniskas prognozes par turpmākās rīcības scenārijiem Latvijā 2020. gada rudenī, 2021. un 2022. gadā, tai skaitā jaunu saslimšanas uzliesmojumu pārvarēšanai, īstenojot pētījumus trijās tematiskajās jomās:

1. veselības aprūpe un sabiedrības veselība, tostarp jaunas metodes Covid-19 ārstēšanai un diagnostikai, jauni ārstniecības līdzekļi, to faktoru izpēte, kas nosaka un ietekmē uzņēmību pret infekciju un slimības uzliesmojumus, slimības diagnostiku, norisi un terapiju, pēcinfekcijas sekas, vīrusa klātbūtni ārējā vidē un skartajā mājsaimniecībā esošajos istabas dzīvniekos, kā arī klīniskie, epidemioloģiskie un sabiedrības veselības pētījumi;

2. inženiertehniskie risinājumi, tostarp cilvēka drošības palielināšanai, infekcijas slimības ātrai noteikšanai, individuālo aizsardzības līdzekļu izstrādei, testēšanai un sertificēšanai, attālināto pakalpojumu nodrošināšanai nozarēs un IKT izmantošanai izglītības procesā;

3. tautsaimniecība un sabiedrības labklājība, tostarp ekonomikas noturība pret epidēmijām un pandēmijām un pēckrīzes attīstības iespējas, sabiedrības uzvedības modeļi un psiholoģiskā noturība krīzes apstākļos, kā arī izglītības nozares un vērtību transformācija.

# 

# 1. Lietotie termini

|  |  |  |
| --- | --- | --- |
| Nr. | Termins | Skaidrojums |
| 1. | Zinātniskā grupa | zinātniskais personāls un zinātnes tehniskais personāls (personas, kurām ir nepieciešamās tehniskās zināšanas un pieredze vienā vai vairākās jomās un kuras zinātnieku vadībā piedalās zinātniskajā darbībā, veicot tehniskos uzdevumus. Zinātnes tehniskajā personālā ietilpst inženieri, tehniķi, laboranti, tehnologi, operatori), kas piedalās projekta īstenošanā. Zinātniskās grupas sastāvā ir projekta vadītājs, projekta galvenie izpildītāji (ja tādi ir nepieciešami) un projekta izpildītāji |
| 2. | Zinātniskais personāls | vadošie pētnieki, pētnieki, zinātniskie asistenti, augstskolas akadēmiskais personāls[[1]](#footnote-1) un studējošie |
| 3. | Projekta iesniedzējs | projekta iesniedzējs ir zinātniska institūcija, kas reģistrēta Latvijas Republikas Zinātnisko institūciju reģistrā (publisko tiesību subjekts vai privāto tiesību subjekts) vai augstskola, kā arī atbilst pētniecības organizācijas definīcijai[[2]](#footnote-2). Projekta iesniedzējs atbild par projekta īstenošanu un projekta rezultātu sasniegšanu kopumā |
| 4. | Projekta sadarbības partneris-zinātniskā institūcija | projekta sadarbības partneris ir zinātniska institūcija, kas reģistrēta Latvijas Republikas Zinātnisko institūciju reģistrā (publisko tiesību subjekts vai privāto tiesību subjekts) vai augstskola, kā arī atbilst pētniecības organizācijas definīcijai, projekta piedalās ar savu personālu vai pētniecības infrastruktūru |
| 5. | Projekta sadarbības partneris-valsts institūcija | valsts institūcija, kurai zinātniskās darbības veikšana ir noteikta ar ārējo tiesību aktu, tās nolikumā vai statūtos, projekta īstenošanā iesaistās ar tā valdījumā vai īpašumā esošo mantu, intelektuālo īpašumu, finansējumu vai cilvēkresursiem |
| 6. | Projekta vadītājs | zinātnieks, kurš vada projektu un nodrošina tā īstenošanu. Projekta vadītājs plāno un pārrauga projekta uzdevumu izpildi, ir atbildīgs par savu un citu projektā iesaistīto personu darbību atbilstoši projektā noteiktajiem uzdevumiem un zinātniskās ētikas normām un projekta izpildes gaitu raksturojošās dokumentācijas savlaicīgu sagatavošanu un iesniegšanu šajos MK noteikumos paredzētajā kārtībā  Projekta vadītājs ir reģistrējies Nacionālajā zinātniskās darbības informācijas sistēmā (turpmāk – informācijas sistēma). |
| 7. | Projekta galvenie izpildītāji | zinātnieki, kuri īsteno projektu vai apakšprojektu un atbild par tā daļu izpildi |
| 8. | Projekta izpildītāji | zinātniskās grupas locekļi, kuri veic atsevišķus zinātniskus uzdevumus projekta īstenošanā un atbild par tā attiecīgo daļu izpildi |
| 9. | Augstskolā studējošie | projekta zinātniskajā grupā iesaistītais studējošais ir bakalaura studiju programmu students, profesionālo studiju programmu students, maģistra studiju programmu students (maģistrants), rezidents medicīnā un doktorants[[3]](#footnote-3). Augstskolā studējošos jāiesaista projektā atbilstoši nolikuma 21.-24. punkta nosacījumiem |
| 10. | Jaunie zinātnieki | atbilstoši Zinātniskās darbības likuma 5. panta ceturtajai daļai jaunais zinātnieks ir fiziskā persona, kura veic zinātnisko darbību un kura šajā likumā noteiktajā kārtībā zinātnisko kvalifikāciju ieguvusi pēdējo 10 gadu laikā |
| 11. | Projekta kontaktpersona | fiziska persona, kas reģistrējusies Nacionālajā zinātniskās darbības informācijas sistēmā (turpmāk – informācijas sistēma), aizpilda informāciju par projekta pieteikumu, augšupielādē tā pielikumus, kā arī nepieciešamības gadījumā uztur kontaktus ar Latvijas Zinātnes padomes darbiniekiem (projekta kontaktpersona var būt arī projekta vadītājs) projektu iesniegšanas laikā, ar un Finanšu ministrijas darbiniekiem projekta īstenošanā. Projekta pieteikuma iesniedzējs norāda projekta kontaktpersonu projekta pieteikuma A daļas 1. nodaļā “Vispārīgā informācija”. Ja projektam ir projekta sadarbības partneri, norāda arī to kontaktpersonas. Kontaktpersona un projekta vadītājs var būt viena un tā pati persona. |

# 2. Projekta pieteikuma noformēšana un iesniegšana

1. Lai projekta iesniedzējs varētu iesniegt projekta pieteikumu, jāaizpilda visas tās daļas, ņemot vērā nolikuma un metodikas nosacījumus, tostarp arī MK noteikumos noteikto.

2. Projekta pieteikuma A daļu “Vispārīgā informācija” un tās nodaļas aizpilda Nacionālajā zinātniskās darbības informācijas sistēmā (turpmāk – informācijas sistēma). Projekta pieteikuma no B līdz G daļu (ieskaitot) aizpilda uz veidlapas un augšupielādē informācijas sistēmā metodikā norādītajā datnes formātā.

3. Projekta pieteikuma:

3.1. A daļu “Vispārīgā informācija” un tās nodaļas aizpilda latviešu un angļu valodā;

3.2. B daļu “Projekta apraksts” un C daļu “Curriculum Vitae” obligāti aizpilda angļu valodā (ir tiesības pievienot tulkojumu latviešu valodā);

3.3. D daļu “Projekta iesniedzēja apliecinājums”, E daļu “Projekta sadarbības partnera-zinātniskās institūcijas apliecinājums”, F daļu “Projekta sadarbības partnera-valsts institūcijas apliecinājums” un G daļu “Finanšu apgrozījuma pārskata veidlapa” aizpilda tikai latviešu valodā.

4. Projekta pieteikuma B līdz G daļu informācijas sistēmā var augšupielādēt atsevišķi, taču visam ir jābūt augšupielādētam, kā arī aizpildītam informācijas sistēmā līdz konkursa sludinājumā noteiktā projektu pieteikumu iesniegšanas termiņa beigām. Pirms projekta iesnieguma iesniegšanas projekta vadītājs saskaņo to.

## 2.1. Projekta pieteikuma A daļas “Vispārīgā informācija” noformēšana

5. Projekta pieteikuma A daļu “Vispārīgā informācija” projekta iesniedzējs aizpilda informācijas sistēmā latviešu un angļu valodā.

### 2.1.1. Pirmā nodaļa “Vispārīgā informācija”

6. Pirmo nodaļu “Vispārīgā informācija” aizpilda informācijas sistēmā par projekta iesniedzēju un projekta sadarbības partneriem, kā arī par visu projektu kopumā.

|  |  |
| --- | --- |
| **Projekta nosaukums** | *Viens teikums, kas atspoguļo projekta mērķi* |
| **1. Projekta iesniedzējs** | *Norāda zinātniskās institūcijas nosaukumu, reģistrācijas numuru, adresi, ielu, mājas Nr., novadu/pilsētu, pasta indeksu, e-pasta adresi, interneta adresi, projekta kontaktpersonu un tās tālruņa Nr. un e-pasta adresi* |
| **2. Projekta iesniedzēja vadītājs vai tā pilnvarotā persona** | *Vārds, uzvārds (pievienotie vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts).* |
| **3. Projekta kontaktpersona** | *Vārds, uzvārds (pievienotie vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts).* |
| **4. Projekta sadarbības partneris – zinātniskā institūcija (ja attiecināms)** | *Norāda zinātniskās institūcijas nosaukumu, reģistrācijas numuru, juridisko adresi, ielu, mājas Nr., novadu/pilsētu, pasta indeksu, e-pasta adresi, interneta adresi, projekta kontaktpersonu un tās tālruņa Nr. un e-pasta adresi* |
| **5. Projekta sadarbības partneris – valsts institūcija (ja attiecināms)** | *Norāda institūcijas nosaukumu, reģistrācijas numuru, adresi, ielu, mājas Nr., novadu/pilsētu, pasta indeksu, e-pasta adresi, interneta adresi, projekta kontaktpersonu un tās tālruņa Nr. un e-pasta adresi* |
| **6. Projekta vadītājs** | *Vārds, uzvārds (pievienotais vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts)* |
| **7. Zinātnes nozare atbilstoši 2018. gada 23. janvāra Ministru kabineta noteikumiem Nr. 49 “Noteikumi par Latvijas zinātnes nozarēm un apakšnozarēm”[[4]](#footnote-4)** | *Izvēlas projekta zinātnes nozari (-es) atbilstoši Ministru kabineta 2018. gada 23. janvāra noteikumiem Nr. 49 „Par Latvijas zinātnes nozarēm un apakšnozarēm”* |
| **8. Prioritārais/-ie virziens/-i zinātnē, atbilstoši Ministru kabineta 2017. gada 13. decembra rīkojumam Nr. 746 “Par prioritārajiem virzieniem zinātnē 2018.-2021. gadā”[[5]](#footnote-5)** | *Izvēlas prioritāro virzienu (-us), kas noteikti Ministru kabineta 2017. gada 13. decembra rīkojumā Nr. 746 “Par prioritārajiem virzieniem zinātnē 2018.-2021. gadā” atbilstoši izvēlētajam programmas uzdevumam.* |
| **9.Viedās specializācijas joma, ja attiecināms** | *Izvēlas viedās specializācijas jomu* |
| **10.Projekta mērķis** | *Norāda projekta mērķi vienā teikumā (maksimāli 250 simboli). Projekta mērķis atbilst programmas mērķim un programmas uzdevumiem* |
| **11. Projekta tematiskais uzdevums** | *Apliecina, ka projekta iesniegums aptver vienu no Ministru kabineta 2020. gada 20. maija rīkojuma Nr. 278 „Par valsts pētījumu programmu “Covid-19 seku mazināšanai” (turpmāk – rīkojums) 6. punktā noteiktajiem uzdevumiem* |
| **12. Pamatojums** | *Pamatojums programmas uzdevuma izvēlei. Īsi apraksta projekta mērķa un uzdevumu atbilstību programmas uzdevumam.*  *Ne vairāk kā 250 rakstu zīmes (ieskaitot atstarpes)* |
| **13. Pētniecības veids** | *Norāda, vai projekta ietvaros veiks fundamentālo vai lietišķo pētniecību, vai abus* |
| **13.Projekta kopējais finansējums** | *Norāda kopējo projektam plānoto finansējumu (euro), ņemot vērā nolikuma 5. punktā noteikto* |
| **14.Projekta kopsavilkums** | *Sniegt īsu un paskaidrojošu kopsavilkumu, kas ilustrē projekta mērķi un pētījuma gaitu, tajā skaitā plānotos projekta rezultātus un papildu projekta rezultātus un to ietekmi, un ir izmantojams informācijas sniegšanai par projektu ministrijas, padomes un administrācijas interneta vietnēs*  *Ne vairāk kā 1500 rakstu zīmes (ieskaitot atstarpes)* |
| **15.Atslēgas vārdi** | *Norāda ne vairāk kā 5 atslēgas vārdus* |
| **16. Projekta īstenošanas periods** | *Īstenošanas periodu norāda mēnešos, ievērojot nolikuma 4. punktā noteikto* |

### 2.1.2. Otrā nodaļa “Zinātniskā grupa”

### 

7. Otro nodaļu „Zinātniskā grupa” aizpilda informācijas sistēmā, norādot šādu informāciju par projektā iesaistīto zinātnisko grupu, kas aptver visas projektā iesaistītās institūcijas (projekta iesniedzējs un visi projekta sadarbības partneri):

|  |  |  |  |  |
| --- | --- | --- | --- | --- |
|  | **Pārstāvētā institūcija** | **Vārds, uzvārds** | **Slodze (PLE)** | **CV** |
| **Projekta vadītājs** | *Norāda pārstāvēto institūciju* | *Obligāti norāda projekta vadītāja vārdu un uzvārdu* | *Norāda projekta vadītāja slodzi vidēji projekta īstenošanas laikā* | *Pievieno CV atbilstoši projekta pieteikuma C daļai* |
| **Projekta galvenie izpildītāji** | *Norāda pārstāvēto institūciju* | *Obligāti norāda projekta galveno izpildītāju vārdu un uzvārdu* | *Norāda projekta galveno izpildītāju slodzi vidēji projekta īstenošanas laikā* | *Pievieno CV atbilstoši projekta pieteikuma C daļai* |
| **Projekta izpildītāji** | *Norāda pārstāvēto institūciju* | *Var izvēlēties, vai norādīt vārdu un uzvārdu* | *Norāda projekta izpildītāja slodzi vidēji projekta īstenošanas laikā* | *Projekta izpildītāju CV netiek pievienots* |
| **Projekta izpildītāji studējošie un jaunie zinātnieki** | *Norāda pārstāvēto institūciju* | *Norāda informāciju par katru plānoto studējošo. Var izvēlēties, vai norādīt vārdu un uzvārdu* | *Norāda studējošo un jauno zinātnieku slodzi vidēji projekta īstenošanas laikā atbilstoši nolikuma 22.-25. punktam* | *Projekta izpildītāju – studējošo un jauno zinātnieku CV netiek pievienots* |

### 2.1.3. Trešā nodaļa “Projekta budžets”

8. Trešo nodaļu “Projekta budžets” aizpilda informācijas sistēmā, norādot projekta īstenošanas izmaksas atbilstoši MK noteikumu 14. punktam, ievērojot MK noteikumu 11. punktā noteikto par projekta atbalstāmajām darbībām, kurām nav saimnieciska rakstura (atbilstoši MK noteikumu 2.2. apakšpunktam). Izmaksas projekta iesniedzējam un katram projekta sadarbības partnerim norāda šādā kārtībā:

|  |  |  |  |
| --- | --- | --- | --- |
| **Nr. p.k.** | **Izmaksu veids/Ekonomiskās klasifikācijas kods** | **Izmaksu summa** | |
| **1. gads** | **Kopā** |
| **1. Tiešās attiecināmās izmaksas** | |  |  |
| 1.1.  1.2.  1.3. | Atlīdzība, t.sk. darba devēja sociālās apdrošināšanas obligātās iemaksas/1000 | *Izmaksas katru projekta īstenošanas gadu par atlīdzību projektā iesaistītajam personāla norāda atbilstoši MK noteikumu 14.1.1. un 14.1.2. apakšpunktam* | |
| projektā ieskaitītā personāla kopēja noslodze PLE | *Norāda kopējo projektā iesaistītā personāla noslodzi pilna laika ekvivalenta izteiksmē vidēji projekta īstenošanas laikā* | |
| t.sk. studējošo kopēja noslodze PLE | *Norāda kopējo projektā iesaistīto augstskolās studējošo un jauno zinātnieku slodzi atbilstoši nolikuma 22.-23. punktam vidēji projekta īstenošanas laikā (ne mazāk par 4,0 pilna laika ekvivalentiem visa projekta īstenošanas laikā)* | |
| 2. | Komandējumu izdevumi/2100 | *Izmaksas par ārvalstu komandējumiem un darba braucieniem projekta ietvaros atbilstoši MK noteikumu 14.1.3. apakšpunktam* | |
| 3. | Pamatlīdzekļi un nemateriālie aktīvi/5200 | *Izmaksas, kas nepieciešamas projekta īstenošanai, attiecinot iegādātos pamatlīdzekļus projekta ietvaros atbilstoši MK noteikumu 14. 11.2. apakšpunktam* | |
| 4. | Inventāra, instrumentu un materiālu iegādes izmaksas un piegādes izmaksas/2300 | *Izmaksas nepieciešamā inventāra, instrumentu un materiālu iegādei projekta ietvaros atbilstoši MK noteikumu 14.1.5. apakšpunktam* | |
| 5. | Citas projekta īstenošanai nepieciešamās izmaksas, t.sk.: | *Atbilstoši MK noteikumu 14.1.6. apakšpunktam* | |
| 5.1. | ārējo pakalpojumu izmaksas/2200 | *Izmaksas, kas saistās ar pētniecības pakalpojumu nodrošināšanu, ko neveic projekta iesniedzējs vai projekta sadarbības partneri, tai skaitā konkrētu uzdevumu izpilde ar uzņēmuma vai autoratlīdzības līgumu atbilstoši MK noteikumu 14.1.6.1. apakšpunktam* | |
| 5.2. | informācijas un publicitātes pasākumu izmaksas/2200 | *Izmaksas zinātnisko projekta rezultātu publicēšanai, kā arī sabiedrības informēšanas pasākumiem par projektu, programmu un zinātni atbilstoši MK noteikumu 14.1.6.2. apakšpunktam* | |
| 5.3. | finanšu pakalpojumu izmaksas/2200 | *Izmaksas atbilstoši MK noteikumu 14.1.6.3. apakšpunktam* | |
| **Netiešās attiecināmās izmaksas** | | *Norāda projekta īstenošanas netiešās attiecināmās izmaksas, kas atbilstoši MK noteikumu 14.2. apakšpunktam ir 25% no tiešo attiecināmo izmaksu kopsummas* | |
| **Kopā (1.1. + 1.2. ….. +5.3.)** | | *Sakrīt ar kopējo pieprasīto projekta finansējumu* | |

### 2.1.4. Ceturtā nodaļa “Projekta rezultāti”

9. Ceturto nodaļu „Projekta rezultāti” aizpilda informācijas sistēmā, ņemot vērā MK noteikumu 12. punktā noteikto par programmas rezultātiem. Obligāti ir jānorāda vismaz trīs dažādi projekta rezultāti un to skaitliskās vērtības projekta ietvaros. Norādītais projekta rezultātu skaits ir saistošs projekta finansēšanas gadījumā.

|  |  |  |
| --- | --- | --- |
| **Nr. p.k.** | **Projekta rezultāta veids**  *Visi minētie rezultāti ir jāapraksta projekta pieteikuma B daļā „Projekta apraksts”* | **Skaits**  *Skaitu norāda noslēgumam atbilstoši iespējām un projekta apjomam* |
| 1. | Publiski pieejamo pētniecības rezultātu publikāciju skaits (Web of Science, SCOPUS, u.c.) | *Norāda skaitu atbilstoši MK noteikumu 12.1. apakšpunktam* |
| 1.1. | oriģināli zinātniskie raksti, kas publicēti žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa | *Norāda skaitu atbilstoši MK noteikumu 12.1.1. apakšpunktam* |
| 1.2. | oriģināli zinātniskie raksti, kas publicēti Web of Science vai SCOPUS (A vai B) datubāzēs iekļautajos žurnālos vai konferenču rakstu krājumos | *Norāda skaitu atbilstoši MK noteikumu 12.1.1. apakšpunktam* |
| 2. | Tehnoloģiju tiesības | *Norāda skaitu atbilstoši MK noteikumu 12.2. apakšpunktam* |
| 3. | Intelektuālā īpašuma licences līgumi | *Norāda skaitu atbilstoši MK noteikumu 12.3. apakšpunktam* |
| 4. | ziņojumi par rīcībpolitikas ieteikumiem un rīcībpolitiku ietekmi | *Norāda skaitu atbilstoši MK noteikumu 12.6. apakšpunktam* |
| 5. | sekmīgi nokārtots maģistra valsts (gala) pārbaudījums un noteiktā kārtībā aizstāvēts promocijas darbs, ievērojot programmas mērķi un uzdevumus | *Norāda skaitu atbilstoši MK noteikumu 12.7. apakšpunktam* |
| 6. | citi pētniecības specifikai atbilstoši projekta rezultāti (tai skaitā dati) | *Norāda projekta rezultāta veidu un skaitu atbilstoši MK noteikumu 12.8. apakšpunktam (piemēram, monogrāfijas, zinātniski raksti konferenču tēžu krājumos, populārzinātniskās publikācijas u.c.). Var norādīt līdz trīs citiem projekta rezultātu veidiem.* |

### 2.1.5. Piektā nodaļa “Projekta laika grafiks”

### 

10. Piekto nodaļu „Projekta laika grafiks” aizpilda informācijas sistēmā, ievērojot nolikuma 4. punktā noteikto par projekta īstenošanas termiņu.

11. Norāda iesaistītās institūcijas un mēnešus, kuros tās piedalīsies projekta īstenošanā.

|  |  |  |  |  |  |
| --- | --- | --- | --- | --- | --- |
| **Nr. p.k.** | **Institūcija** | **Projekta īstenošanas mēnesis** | | | |
| **1** | **2** | **...** | **6** |
| **1.** | *Norāda projekta iesniedzēju* | *Projekta īstenošanas mēnešus katrai institūcijai norāda atbilstoši projekta pieteikuma B daļas “Projekta apraksts” 3.2. apakšnodaļai “Darba plāns”* | | | |
| **2.** | *Norāda projekta sadarbības partnerus* |  |  |  |  |
| **3.** |  |  |  |  |  |
| **n** |  |  |  |  |  |

## 2.2. Projekta pieteikuma B daļas “Projekta apraksts” aizpildīšana un noformēšana

12. Projekta aprakstu aizpilda angļu valodā un iesniedz tulkojumu latviešu valodā vai aizpilda projekta aprakstu tikai angļu valodā. Aizpildītu projekta apraksta veidlapu saglabā PDF datnes formātā un augšupielādē informācijas sistēmā tam atvēlētajā vietā.

13. Aizpilda visas projekta apraksta nodaļas un apakšnodaļas, informāciju ievada tai paredzētajos laukos, ņemot vērā šādus nosacījumus un vadlīnijas:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **B daļa “Projekta apraksts”**  Nosacījumi projekta apraksta noformēšanai:  apjoms nepārsniedz 15 lappuses;  burtu lielums – ne mazāks par 11;  vienkāršā rindstarpa;  atkāpes no malām – 2 cm no katras puses, 1,5 cm no augšas un apakšas;  visas tabulas, diagrammas, atsauces/atsauču saraksts un citi elementi ir iekļaujami projekta aprakstā, nepārsniedzot 15 lappuses.  papildus var pievienot (ieskenējot tā paša PDF beigās sociālo partneru apliecinājumu/rekomendācijas vēstules par sadarbību u.tml.), vienlaikus nepārsniedzot 18 lappuses kopā ar projekta aprakstu.  Projekta nosaukums: *norāda projekta nosaukumu*  *Apraksts ir saistošs, tā progress būs jāatspoguļo projekta noslēguma zinātniskajā pārskatā. Eksperti vērtēs plāna atbilstību un samērību ar projekta rezultātiem kopumā. Veidojot projekta aprakstu, jāņem vērā, ka būs jāveido proaktīva sadarbība ar projektiem, kuri izpildīs citus MK rīkojuma 6. punktā minētos uzdevumus, kā arī jāietver darbības, lai izpildītu MK rīkojuma 7. punktā noteiktos horizontālos uzdevumus. Pirms projektu uzsākšanas visiem projektiem būs jāvienojas par kopīgajām aktivitātēm un zinātniskajiem projekta rezultātiem, ņemot vērā to aprakstos minētos piedāvājumus.*  **1. Zinātniskā izcilība**  1.1. Projekta ieguldījums programmas virsmērķa un mērķa sasniegšanā un tematisko uzdevumu īstenošanas nodrošināšanā.  *Apraksta projekta plānoto ieguldījumu programmas virsmērķa un mērķu sasniegšanā, norādot galvenos aspektus plānotajā pētniecībā un projekta ieviešanā, lai* ***ierobežotu Covid-19 infekcijas slimības izplatību un aizsargātu iedzīvotājus, un, īstenojot inovatīvus augstas gatavības zinātniskus projektus, steidzami atjaunotu ekonomisko darbību un sociāli aktīvu ikdienas dzīvi.***  *Apraksta, kā ir plānots sasniegt programmas mērķi projekta pieteikuma tematiskajam uzdevumam atbilstošajā jomā (viena no MK rīkojuma 5.1. – 5.3. jomām), ievērojot projekta pieteikumā izvēlēto MK rīkojuma 6. punkta uzdevumu.*  ***Apraksta, kā projekts veicinās sabiedrībā izpratni par zinātnes un pētniecības nozīmi un nepieciešamību, lai novērstu Covid-19 krīzi un mazinātu tās sekas.***  1.2. Projekta mērķis, hipotēze, uzdevumi, esošā situācija zinātnes nozarē (zinātība)  *Norāda pētījuma mērķi un hipotēzi (ja tāda ir), kā arī uzdevumus mērķa sasniegšanai. Mērķis parāda sasaisti ar ieguldījumu Covid-19 infekcijas ierobežošanai un tās seku mazināšanai Latvijā, kā arī zinātnes nozares vai nozaru zināšanu bāzes papildināšanā.*  *Projekta mērķim jāatbilst projektā iecerētajam, var noteikt vairākus virzienus, ņemot vērā MK rīkojuma 6. punktā noteikto uzdevumu, ko projekts plāno izpildīt. Ieteicams norādīt skaitliskus indikatorus (piemēram, zinātniskos projekta rezultātus vai ietekmes rādītājus), pēc kuriem var izmērīt mērķa sasniegšanu. Mērķis atbilst projekta iesniedzēja (un projekta sadarbības partneru) iespējām to sasniegt (t.i., pieejamie resursi un noteiktie uzdevumi ir pietiekami, lai projekta īstenošanas laikā sasniegtu attiecīgo mērķi).*  *Uzdevumi ir skaidri, reālistiski un sasniedzami, kā arī saskanīgi ar projekta īstenošanas plānu un projekta rezultātiem.*  *Apraksta esošo situāciju pētījuma tematiskajā jomā jeb zinātību un izceļot sava pētījuma lomu programmas virsmērķa un mērķu kontekstā, galvenos izaicinājumus un prioritātes, projekta nepieciešamību, oriģinalitāti un novitāti pētījuma uzdevuma kontekstā (citi aspekti, piemēram, starpdisciplinaritāte vai multidisciplinaritāte).*  *Zinātības aprakstā jāietver informācija, kas parāda kopējo pētījuma devumu programmas mērķu sasniegšanā, projekta iesniedzēja, sadarbības partneru un zinātniskās grupas izdarīto attiecīgajā jomā, kā arī jāparāda, ko jaunu sniegs attiecīgais projekts.*  *Detalizēti apraksta pētījuma metodoloģiju un pētniecības pieeju izvirzītā mērķa sasniegšanai. Ieteicams izcelt, kādus inovatīvus metodoloģiskos risinājumus pielietos projekta ietvaros.*  *Apraksta projektā iekļauto pētījumu metodoloģiju un pētniecības pieeju. Ja projekts paredz pētniecību un eksperimentus saistībā ar cilvēkiem vai dzīvniekiem, projekta iesniedzējs apraksta arī pētījuma ētiskos aspektus.*  1.3. Projekta sadarbības partneru nozīme projekta mērķa un uzdevumu sasniegšanā un savstarpējā papildinātība  *Apraksta, kāda ir projekta sadarbības partneru loma un nozīme projekta mērķa sasniegšanā, tai skaitā katra projekta sadarbības partnera zinātniskā kapacitāte, pieejamie resursi, lai noteiktajā laikā sasniegtu projekta mērķi un sniegtu ieguldījumu programmas mērķu sasniegšanā. Pamato katra projekta sadarbības partnera piesaistīšanas nepieciešamību.*  **2. Ietekme**  2.1. Projekta un tā rezultātu ietekme uz politikas veidošanu un tautsaimniecības nozarēm, nodrošinot zināšanu pārnesi un plānojot sadarbību  *Apraksta identificētos sadarbības partnerus valsts pārvaldē, industrijā vai nevalstiskajā sektorā. Apraksta, kā tiks noskaidrotas to vajadzības, lai uzzinātu un analizētu viedokli par projekta rezultātu izmantošanu un piemērošanu praksē viscauri projekta īstenošanai. Vienlaikus apraksta, kā tiks ņemtas vērā nozaru intereses, veicot pētniecību (ja attiecināms). Apraksta, kā pētniecības stiprināšana ietekmēs Latvijas pandēmijas un pēcpandēmijas laika ekonomiku un veicinās ekonomiskās aktivitātes atjaunošanu un izaugsmi Latvijas tautsaimniecības nozarēs un politikas veidošanu.*  *Apraksta plānu sadarbībai ar politikas veidotājiem un valsts vai pašvaldību institūcijām, kā arī nevalstiskajām organizācijām, lai konkrētajā nozarē plānotu atbilstošu rīcībpolitiku, izvērtētu tās ieviešanu un izstrādātu rekomendācijas, vadlīnijas un priekšlikumus normatīvajiem aktiem.*  *Apraksta plānoto sadarbību ar uzņēmējiem, ja attiecināms, un, izmantojot projekta rezultātus (arī pēc projekta beigām), izstrādātu, piemēram, rekomendācijas, vadlīnijas, prototipus vai tehnoloģiskās instrukcijas. Jāparedz konsultāciju sniegšana sava projekta tematikas ietvaros, iesakot iesaistītajām pusēm konkrētas rīcības, to paredzamās sekas, izsakot tās ar skaitliskiem indikatoriem (key performance indicator (KPI)).*  *Stratēģija projekta mērķgrupu zināšanu papildināšanai par pētniecības metožu, tai skaitā digitālo, izmantošanu savā darbā. Tai skaitā apraksta, kā iesaistīs mērķgrupas projekta zinātniskajās aktivitātēs un nodos pētījumā iegūtos datus, kā arī piemēros secinājumus kā metodiskos materiālus.*  *Apraksta, kādi būs papildu projekta rezultāti, lai izpildītu attiecīgo MK rīkojuma 6. punkta uzdevumu. Ņemot vērā MK rīkojuma 7.7. apakšpunktā minēto uzdevumu, apraksta piedāvājumu sadarbībai ar citiem projektiem, lai kopīgi nodrošinātu proaktīvu savstarpējo sadarbību, tai skaitā nodrošinot konsultācijas rekomendāciju un to ietekmes novērtējumu izstrādes procesā.*  2.2. Projekta un tā rezultātu ietekme uz sabiedrību kopumā, nodrošinot zināšanu pārnesi un veicinot izpratni par pētniecības lomu un devumu sabiedrībai  *Apraksta pieeju efektīvai sabiedrības informēšanai, izmantojot projekta rezultātus (tai skaitā savas zinātnes nozares un zinātnes kopumā popularizēšana), identificētās mērķgrupas publicitātes pasākumiem, iecerētos publicitātes pasākumus (piemēram, populārzinātniski raksti, informēšanas kampaņas, publiskas diskusijas u.c.).*  *Apraksta sava projekta ietvaros paredzētās aktivitātes, lai nodrošinātu projektā radīto zināšanu pārnesi, iesaistot sabiedrību un veicinot tās izpratni par pētniecības lomu infekcijas izplatības ierobežošanā, kā arī devumu sabiedrībai nozīmīgu jautājumu risināšanā.*  *Apraksta stratēģiju, lai sekmētu sabiedrības un noteiktu mērķgrupu spēju pielāgoties jauniem apstākļiem un mazinātu nevēlamu, sabiedrības drošību, struktūru un demokrātiju apdraudošu uzvedības modeļu, paradumu un vērtību veidošanos pandēmijas un pēcpandēmijas periodā.*  2.3. Projekta un tā rezultātu ietekme uz attiecīgo jomu un pētniecības kopienas attīstību Latvijā, tās starptautisko konkurētspēju  *Apraksta, kā tiks attīstītas pētniecības jomas un starpdisciplināras konkurētspējīgas zinātnieku grupas, kas zinātniskajā darbībā izmanto jaunākās pētniecības metodes un tehnoloģijas. Apraksta, kā projekts plānu iesaistei starptautiskās sadarbības tīklos un konsorcijos, īpaši ar Covid-19 saistītajās jomās, ja tas ir nepieciešams attiecīgā zinātniskā projekta mērķu sasniegšanai.*  *Plāns projekta ietvaros iesaistīto studējošo un doktora zinātniskā grāda pretendentu, jauno zinātnieku un cita projekta zinātniskā personāla kapacitātes un prasmju celšanai, zinātniskās grupas starptautiskās konkurētspējas celšanā, pielietojot jaunākās pētniecības metodes un tehnoloģijas (piemēram, aprakstot uzdevumus projekta ietvaros, kas papildinās pieredzi). Ja attiecināms, apraksta, kā pētījumos iegūtās atziņas un apkopotos datus var piemērot studiju un pētniecības procesam.*  *Apraksta plānu jaunu projektu sagatavošanā (piemēram, ieguldījums jaunu projektu sagatavošanā iesniegšanai Eiropas Savienības pētniecības un inovācijas ietvarprogrammas konkursos un citās pētniecības un inovācijas atbalsta programmās un tehnoloģiju ierosmēs), izmantojot šajā projektā iegūtos projekta rezultātus un zinātniskās atziņas. Sevišķi uzsver, kādos ar Covid-19 novēršanu vai krīzes seku mazināšanu saistītos starptautiskos sadarbības tīklos un konsorcijos projekta zinātniskā grupa plāno iesaistīsies, īpaši ES plāna ERAvsCorona ietvaros. Min konkrētas Eiropas un pasaules organizācijas, ar kurām plānots sadarboties, lai sasnigtu programmas virsmērķi.*  *Lai aprakstītu jaunu projektu sagatavošanu (piemēram, Apvārsnis 2020 projektu konkursos), izmantojot šajā projektā iegūtos projekta rezultātus, ieteicams aprakstīt, kāda veida konkursos plānots iesniegt jaunus pieteikumus, kādi sadarbības partneri tiks piesaistīti, jaunā projekta pieteikuma tematisko ietvaru u.c. informāciju.*  *Apraksta piedāvājumu sadarbībai ar projektiem, kuri īstenos citus MK rīkojuma 6. punktā minētos uzdevumus, tai skaitā nodrošinot pētniecības un operatīvo datu pieejamību visiem programmas īstenotājiem visos pētījumu datu apstrādes un analīzes posmos, kā arī izstrādājot kopīgus oriģinālus zinātniskos rakstus, tādējādi veicinot starpinstitucionālo un starpnozaru sadarbību programmas virsmērķa un mērķu sasniegšanai.*  *Vienlaikus norādīt, kā projekta ietvaros tiks nodrošināta komunikācija par zinātniskajiem projekta rezultātiem un atziņām visā Latvijas pētniecības telpā projekta tematiskajā ietvarā, tai skaitā ar zinātniskajām institūcijām, zinātniekiem un studējošajiem arī ārpus projekta iesniedzēja un projekta sadarbības partneru institūcijām.*  2.4. Projekta zinātniskie rezultāti un to pieejamības nodrošināšana  *Apraksta paredzamos zinātniskos projekta rezultātus un tehnoloģiskās atziņas atbilstoši pētījuma mērķim un uzdevumiem (atbilstoši projekta apraksta 1. nodaļai “Zinātniskā izcilība”), kā arī plānotos tehnoloģiskos risinājumus.*  *Uzskaitīt konkrētus plānus zinātnisko publikāciju izdošanai, datu publicēšanai, intelektuālo tiesību nostiprināšanai vai dalībai zinātniskos pasākumos un to organizēšanā. Ieteicams aprakstīt publikācijas tematiku, zinātniskos izdevumus, kuros plānots tās izdot, kā arī to saistību ar projekta tematiku. Iesniegto un apstiprināto zinātnisko publikāciju skaitam jābūt atbilstošam projekta tvērumam un pētnieku pieredzei.*  *Apraksta, kā tiks nodrošināta projekta rezultātu publiska pieejamība, tai skaitā publicējot projekta rezultātus brīvpiekļuves žurnālos un deponējot jauniegūtus pētniecības datus pētniecības datu repozitorijos atbilstoši principiem “tik atvērts, cik iespējams” un FAIR –* *atrodami, piekļūstami, savietojami un atkal izmantojami (findable, accessible, interoperable, reusable), ņemot vērā Izglītības un zinātnes ministrijas izstrādātās “Atvērtās zinātnes vadlīnijas Covid-19 un SARS-CoV-2 pētījumiem”[[6]](#footnote-6).*  *Ņemot vērā MK rīkojuma 7.7. apakšpunktā minēto, apraksta piedāvājumu savstarpējai sadarbībai zinātnisko publikāciju un datu kopu kopīgai veidošanai ar citiem programmas projektiem, nodrošinot pētniecības un operatīvo datu pieejamību visiem programmas īstenotājiem pētījumu datu apstrādes un analīzes posmos, kā arī izstrādājot kopīgus oriģinālos zinātniskos rakstus.*  *Apraksta plānu, lai atbilstoši MK rīkojuma 7.8. apakšpunktam dažādu risinājumu vai datu kopu izstrādes ietvaros nodrošinātu atvērtā pirmkoda programmatūras risinājumus zinātniskā projekta ietvaros padarīt attīstītās programmatūras risinājumus atvērtus tālākām integrācijām.*  **3. Īstenošana**  3.1. Projekta iesniedzējs un zinātniskā grupa  *Projekta iesniedzēja īss apraksts, pamato, kāpēc šī zinātniskā institūcija ir piemērota projekta noteiktā mērķa sasniegšanai un uzdevumu izpildei (tai skaitā pieejamā pētniecības infrastruktūra, telpu nodrošinājums, līdzšinējā pieredze un citi aspekti atbilstoši šim projektam). Izklāstīt pamatojumu projekta sadarbības partneru iesaistei projekta īstenošanā, gaidāmo ieguldījumu un to pētniecības kapacitāti, tai skaitā pētniecības infrastruktūru vai zinātnisko kapacitāti attiecīgā projekta vai tā atsevišķu aspektu kontekstā. Nepieciešamības gadījumā var aprakstīt arī sadarbību ar ārzemju partneriem vai industriju, kuri šī konkursa izpratnē nav projekta sadarbības partneri.*  *Projekta zinātniskās grupas apraksts, tai skaitā projekta vadītāja un galveno izpildītāju nozīme un pieredze projekta vadībā, zinātniskās kvalitātes nodrošināšanā un projekta rezultātu izplatīšanā (atsaucoties uz Curriculum Vitae). Ieteicams ietvert pamatojumu tam, ka zinātniskās grupas sastāvā ir zinātnieki un speciālisti, kuri spēs izpildīt visus pētījuma aspektus. Uzdevumu sadale visa projekta laikā un projekta zinātniskās grupas dalībnieku kvalifikācija atbilstoši projekta mērķim.*  3.2. Projekta darba plāns  *Atbilstoši projekta mērķim un uzdevumu izpildes loģiskajai secībai projekta darba plāns ir sadalāms darba posmos.*  *Darba posma aprakstā norāda tā nosaukumu, darba posma īstenošanas sākuma un beigu mēnesi (ieteicams vizuāli attēlot projekta īstenošanas grafiku, piemēram, izmantojot Ganta diagrammu), atbildīgo par darba posma īstenošanu, izmantotās metodoloģijas aprakstu, izmantoto aprīkojumu un pētniecības infrastruktūru, kā arī uzdevumu sadali starp zinātniskās grupas dalībniekiem (norādīt arī uzdevumus projekta sadarbības partneriem), iegūtos projekta rezultātus un iznākumus (atbilstoši projekta apraksta 2. nodaļai “Ietekme” un projekta pieteikuma A daļas “Vispārīgā informācija” 4. nodaļai “Projekta rezultāti”).*  *Veidojot darba plānu, jāapsver gan tematiskie, gan hronoloģiskie apsvērumi, jāizvairās no darba posmu pārklāšanās. Darba plānā ieteicams ietvert arī projekta rezultātu izplatīšanas un projekta vadības pasākumus, kas aizņem noteiktu projekta īstenošanas laiku. Darba plānā jāņem vērā projekta aprakstā sniegtā informāciju par sadarbību ar citiem projektiem programmas ietvaros.*  *Pamato projekta īstenošanai un zinātniskās grupas dalībnieku atalgojumam pieprasītā finansējuma izlietojumu (atbilstoši projekta iesnieguma A daļas 3. nodaļā sniegtajai informācijai). Finansējums jāplāno atbilstoši projekta vajadzībām, nenovirzot neproporcionāli lielu finansējuma daļu vienai vajadzībai (piemēram, atlīdzībai).*  3.3. Projekta vadība un risku plāns  *Projekta iesniedzējs apraksta vadības organizāciju, lēmumu pieņemšanu, kvalitātes vadību, projekta izpildes pārraudzību, sadarbības nodrošināšanu ar projekta sadarbības partneri, administrēšanas kapacitāti (projekta iesniedzējam pieejamos resursus), intelektuālā īpašuma pārvaldības jautājumus (ja attiecināms) projekta ietvaros. Projekta vadības mehānismus var veidot saskaņā ar projekta iesniedzēja institūcijā jau ieviestajām praksēm, vienlaikus paredzot projektam specifisku vadības aspektu aprakstīšanu.*  *Projekta iesniedzējs izstrādā plānu iespējamo risku novēršanai vai negatīvā efekta samazināšanai (skatīt tabulu zemāk). Norāda vairāku veidu riskus, piemēram, finanšu riskus, īstenošanas riskus, projekta rezultātu sasniegšanas riskus u.tml. Risku iespējamība var būt augsta, vidēja vai zema, tāpat ietekme var būt augsta, vidēja vai zema. Risku novēršanas un mazināšanas pasākumu sadaļā apraksta plānotos pasākumus, ar kuriem mazinās riska iestāšanās iespējamību vai tā ietekmi uz projektu*   |  |  |  |  |  |  | | --- | --- | --- | --- | --- | --- | | Risku novērtējums | | | | | | | Nr. | Risks | Riska apraksts | Novērtējums | | Risku novēršanas/mazināšanas pasākumi | | Iespējamība | Ietekme | | 1. | *riska nosaukums* | *īss riska apraksts* | *piemēram, augsta* | *piemēram, zema* | *konkrēti pasākumi, lai novērstu vai mazinātu risku* | | 2. |  |  |  |  |  | | 3. |  |  |  |  |  | | n |  |  |  |  |  | |

## 2.3. Projekta pieteikuma C daļas “Curriculum Vitae” aizpildīšana

14. *Curriculum Vitae* aizpilda projekta vadītājs un katrs projekta galvenais izpildītājs atbilstoši attiecīgā projekta pieteikuma tēmai. *Curriculum Vitae* aizpilda angļu valodā un iesniedz tulkojumu latviešu valodā vai aizpilda to tikai angļu valodā.

15. Aizpildītu *Curriculum Vitae* veidlapu augšupielādē PDF datnes formātā informācijas sistēmā. *Curriculum Vitae* aizpilda, ievērojot šādus nosacījumus:

|  |
| --- |
| **C daļa “Curriculum Vitae”**  *Nosacījumi Curriculum Vitae aizpildīšanai:*  apjoms nepārsniedz 2 lappuses;  burtu lielums – ne mazāks par 11;  vienkāršā rindstarpa;  atkāpes no malām – 2 cm no katras puses, 1,5 cm no augšas un apakšas;  **Vārds, Uzvārds:** *var norādīt papildus vārda un uzvārda formas, kas tiek izmantotas autora identifikācijai publikācijās*  **Pētnieka identifikācijas kods (-i)**, ja tāds tiek izmantots (ORCID, Research ID, Scopus Author ID u.c.):  **IZGLĪTĪBA**  Gads *norāda doktora grāda nosaukumu, zinātnes nozari, institūciju, valsti*    **DARBA PIEREDZE**  *apraksta pašreizējos un agrākos amatus un atbildības pēdējos piecos gados, kas nozīmīgi šī projekta kontekstā*  nodarbinātības Gadi [pašreizējais amats]  [institūcija, valsts]  Nodarbinātības Gadi [amats]  [institūcija, valsts]  **ZINĀTNISKIE PROJEKTI**  *norāda projektus un projektu pieteikumus, kas nozīmīgi šī konkursa kontekstā*  **ZINĀTNISKĀS PUBLIKĀCIJAS**  *norādīt līdz piecām zinātniskajām publikācijām vai intelektuālā īpašuma nostiprināšanu apliecinājumiem, kas nozīmīgi šī projekta kontekstā,* *papildus norādot kopējo publikāciju skaitu, kopējo citējumu skaitu, citēšanās indeksu, norādot avotu, piemēram, Scopus vai WoSCC*  **CITA INFORMĀCIJA**  *norādīt citu informāciju, iekļaujoties 2 lapaspušu limitā, piemēram, vadīto promocijas vai maģistra darbu skaitu, pienākumus zinātnisko izdevumu redkolēģijās, starptautiskā zinātniskā darba pieredze, sadarbību ar valsts, NVO un industrijas pārstāvjiem, piedalīšanās rīcībpolitikas formulēšanā u.c.* |

# 3. Projekta pieteikuma administratīvo daļu noformēšana un iesniegšana

## 3.1. Projekta pieteikuma D daļa “Projekta iesniedzēja apliecinājums”

16. Projekta iesniedzēja vadītājs vai vadītāja pilnvarota persona (ar paraksta tiesībām) aizpilda projekta iesniedzēja apliecinājumu, aizpildot atbilstošās veidlapas sadaļas un ievērojot veidlapā dotos formatēšanas nosacījumus.

17. Projekta iesniedzēja vadītājs vai vadītāja pilnvarota persona apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

18. Ja nav iespējams nodrošināt drošu elektronisko parakstu, projekta iesniedzēja vadītājs vai vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot oriģināli parakstīto dokumentu padomes telpās līdz projektu iesniegšanas termiņa notecējumam. Padomes adrese ir Zigfrīda Annas Meierovica bulvāris 14, Rīga, LV-1050, padomes darba laiks ir katru darbdienu no plkst. 08:30 līdz 17:00.

19. Projekta iesniedzējs projekta iesniedzēja apliecinājumam pievieno šādus dokumentus:

19.1. projekta iesniedzēja finanšu vadības un grāmatvedības politiku (PDF vai WORD datnes formātā);  
19.2. projekta iesniedzēja finanšu apgrozījuma pārskatu (projekta iesnieguma F daļa), kas sastādīts saskaņā ar pēdējo apstiprināto institūcijas gada pārskatu (uz projekta iesnieguma iesniegšanas brīdi);  
19.3. ja institūcijai ir privātie investori, iesniedz zinātniskās institūcijas apliecinājumu par ar projektu saistīto rezultātu neizmantošanu komerciāliem mērķiem;  
19.4. finanšu vadības un grāmatvedības politika (WORD vai PDF datnes formātā), finanšu apgrozījuma pārskats (EXCEL datnes formātā) un investora apliecinājums (PDF datnes formātā) iesniegti informācijas sistēmas sadaļā “Zinātniskās institūcijas projektu dokumenti”;  
19.5. ja attiecīgais projekta iesniedzējs ir atzīts kā atbilstošs pētniecības organizācijas definīcijai Fundamentālo un lietišķo pētījumu projektu 2020. gada atklātajā konkursā vai citu valsts pētījumu programmu 2020. gadā izsludinātajos projektu pieteikumu atklātajos konkursos, šajā punktā minēto dokumentāciju neiesniedz.

## 3.2. Projekta pieteikuma E daļa “Projekta sadarbības partnera - zinātniskās institūcijas apliecinājums”

20. Projekta sadarbības partnera vadītājs vai vadītāja pilnvarota persona (ar paraksta tiesībām) aizpilda projekta sadarbības partnera apliecinājumu, aizpildot veidlapā norādītās vietas un ievērojot veidlapā dotos formatēšanas nosacījumus.

21. Projekta sadarbības partnera vadītājs vai vadītāja pilnvarota persona apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

22. Ja nav iespējams nodrošināt drošu elektronisko parakstu, projekta sadarbības partnera vadītājs vai vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot oriģināli parakstīto dokumentu padomes telpās līdz projektu iesniegšanas termiņa notecējumam. Padomes adrese ir Zigfrīda Annas Meierovica bulvāris 14, Rīga, LV-1050, padomes darba laiks ir katru darbdienu no plkst. 08:30 līdz 17:00.

23. Projekta sadarbības partnera - zinātniskās institūcijas apliecinājumam pievieno sekojošus dokumentus:

23.1. projekta sadarbības partnera finanšu vadības un grāmatvedības politiku (PDF vai WORD datnes formātā);

23.2. projekta sadarbības partnera finanšu apgrozījuma pārskatu (projekta iesnieguma F daļa), kas sastādīts saskaņā ar pēdējo apstiprināto institūcijas gada pārskatu (uz projekta iesnieguma iesniegšanas brīdi);

23.3. ja institūcijai ir privātie investori, iesniedz zinātniskās institūcijas apliecinājumu par ar šo projektu saistīto rezultātu neizmantošanu komerciāliem mērķiem;

23.4. finanšu vadības un grāmatvedības politika (WORD vai PDF datnes formātā), finanšu apgrozījuma pārskats (EXCEL datnes formātā) un investora apliecinājums (PDF datnes formātā) iesniegti informācijas sistēmas sadaļā “Zinātniskās institūcijas projektu dokumenti”;

23.5. ja attiecīgais projekta sadarbības partneris ir atzīts kā atbilstošs pētniecības organizācijas definīcijai Fundamentālo un lietišķo pētījumu projektu 2020. gada atklātajā konkursā vai citu valsts pētījumu programmu 2020. gadā izsludinātajos projektu pieteikumu atklātajos konkursos, šajā punktā minēto dokumentāciju neiesniedz.

## 3.3. F daļa “Projekta sadarbības partnera - valsts institūcijas apliecinājums”

24. Projekta sadarbības partnera vadītājs vai vadītāja pilnvarota persona (ar paraksta tiesībām) aizpilda projekta sadarbības partnera apliecinājumu, aizpildot veidlapā norādītās vietas un ievērojot veidlapā dotos formatēšanas nosacījumus.

25. Projekta sadarbības partnera vadītājs vai vadītāja pilnvarota persona apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

26. Ja nav iespējams nodrošināt drošu elektronisko parakstu, projekta sadarbības partnera vadītājs vai vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot oriģināli parakstīto dokumentu padomes telpās līdz projektu iesniegšanas termiņa notecējumam. Padomes adrese ir Zigfrīda Annas Meierovica bulvāris 14, Rīga, LV-1050, padomes darba laiks ir katru darbdienu no plkst. 08:30 līdz 17:00.

## 3.4. Projekta pieteikuma G daļa “Finanšu apgrozījuma pārskata veidlapa”

27. Projekta iesniedzējs vai projekta sadarbības partneris - zinātniskā institūcija finanšu apgrozījuma pārskatu aizpilda atbilstoši MK noteikumu 2.2. apakšpunktam, kas nosaka darbības, kurām nav saimnieciska rakstura, kurām jābūt attiecīgās institūcijas pamatdarbībām.

28. Finanšu apgrozījuma pārskatā norāda, kā projekta iesniedzēja vai projekta sadarbības partnera -zinātniskās institūcijas grāmatvedībā tiek nodalītas finanšu plūsmas pamatdarbībām atbilstoši MK noteikumu 2.2. apakšpunktam, kurām nav saimnieciska rakstura.

29. Finanšu apgrozījuma pārskatam ir jāatbilst projekta iesniedzēja vai projekta sadarbības partnera-zinātniskās institūcijas iesniegtajai finanšu vadības un grāmatvedības politikai.

30. Finanšu apgrozījuma pārskatu aizpilda EXCEL datnes formātā un augšupielādē to tam paredzētajā vietā, ņemot vērā šīs metodikas 19. un 23. punktā minēto par gadījumiem, kad finanšu apgrozījuma pārskats nav jāiesniedz.

# 4. Projekta noslēguma zinātniskā pārskata noformēšana un aizpildīšana

31. Projekta iesniedzējs izstrādā un iesniedz informācijas sistēmā projekta noslēguma zinātnisko pārskatu mēnesi pirms projekta īstenošanas beigām, izmantojot līgumam par projekta īstenošanu pievienoto veidlapu.

32. Projekta noslēguma zinātnisko pārskatu veido, saistot to ar projekta pieteikumā norādīto informāciju. Ja nosauktās zinātniskās publikācijas, kuras ir apstiprinātas publicēšanai, nevar atrast internetā, projekta iesniedzējs papildus pārskatam informācijas sistēmā augšupielādē izdevēja apliecinājumu par publikācijas izdošanu.

33. Projekta noslēguma zinātnisko pārskatu aizpilda latviešu valodā un tulko angļu valodā vai aizpilda to tikai angļu valodā, aizpilda visas pārskata nodaļas un apakšnodaļas, informāciju ievada tai paredzētajos laukos un augšupielādē to informācijas sistēmā PDF datnes formātā. Nepieciešamības gadījumā pēc padomes lūguma projekta noslēguma zinātniskajam pārskatam pievieno publikāciju sarakstu EXCEL datnes formātā informācijas sistēmā. Saraksta struktūru nosaka padome un informē par to projekta iesniedzēju. Papildus informācijas sistēmā augšupielādē fotoattēlus, kas raksturo projekta īstenošanu.

34. Projekta iesniedzējs projekta noslēguma zinātnisko pārskatu aizpilda, ievērojot šādus nosacījumus:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Projekta noslēguma zinātniskais pārskats**  Prasības teksta noformēšanai:   * apjoms nepārsniedz 15 lappuses; * burtu lielums – ne mazāks par 11; * vienkāršā rindstarpa; * atkāpes no malām – 2 cm no katras puses, 1,5 cm no augšas un apakšas; * visas tabulas, diagrammas, atsauces/atsauču saraksts un citi elementi ir iekļaujami projekta noslēguma zinātniskajā pārskatā, nepārsniedzot 15 lappuses.   Projekta nosaukums: *norāda projekta nosaukumu*  Kopsavilkums: *maksimāli 2000 rakstu zīmju, gan angļu, gan latviešu valodā* *īsumā apraksta projekta īstenošanas gaitu, galvenos projekta rezultātus un ietekmi Covid-19 seku infekcijas slimības ierobežošanai un tās seku mazināšanai, kā arī ietekmi uz Latvijas tautsaimniecību un ietekmi uz sabiedrības labklājību pandēmijas un pēcpandēmijas laikā. Šis kopsavilkums tiks izmantots programmas publicitātei.*  **1. Zinātniskā izcilība**  *Apraksta projekta ieguldījumu programmas virsmērķa un mērķu sasniegšanā un attiecīgā MK rīkojuma 6. punkta uzdevuma izpildē. Apraksta kopumā projektā paveikto, lai* ***ierobežotu Covid-19 infekcijas slimības izplatību un aizsargātu iedzīvotājus, un, īstenojot inovatīvus augstas gatavības zinātniskus projektus, steidzami atjaunotu ekonomisko darbību un sociāli aktīvu ikdienas dzīvi.***  *Projekta vadītājs apraksta pētījuma metodoloģiju un pētījuma progresu atbilstoši projekta apraksta 1. nodaļai “Zinātniskā izcilība” un 2.4. apakšnodaļai “Projekta zinātniskie rezultāti un to pieejamības nodrošināšana”, tai skaitā mērķa un uzdevumu izpildes progresu.*  *Apraksta projekta laikā panāktos zinātniskos projekta rezultātus un tehnoloģiskās atziņas atbilstoši projekta pieteikumā paredzētajam, papildus aprakstot to metodoloģisko vai teorētisko oriģinalitāti, kā arī projekta rezultātu ietekmi uz Covid-19 seku infekcijas slimības ierobežošanu un tās seku mazināšanu.*  **2. Ietekme**  2.1. Projekta un tā rezultātu ietekme uz politikas veidošanu un tautsaimniecības nozarēm, nodrošinot zināšanu pārnesi un plānojot sadarbību  *Apraksta, kā ir īstenots plāns sadarbībai ar politikas veidotājiem, valsts un pašvaldību institūcijām, nevalstiskajām organizācijām un uzņēmējiem, izmantojot projekta rezultātus (arī pēc projekta beigām), piemēram, rīcībpolitikas izstrāde, rekomendāciju, vadlīniju vai normatīvo aktu izstrāde, kā arī konsultāciju sniegšana, saskaņā ar projekta pieteikumā plānotajiem projekta rezultātiem atbilstoši nolikuma 11. punktam.*  *Apraksta, kā projekts ietekmējis Latvijas tautsaimniecību un sabiedrības labklājību pandēmijas un pēcpandēmijas laikā, iesakot iesaistītajām pusēm konkrētas rīcības, nosakot to paredzamās sekas. Izsaka radīto ietekmi ar skaitliskiem indikatoriem (key performance indicator (KPI)).*  *Izvērtējums par stratēģijas īstenošanu politikas veidotāju un ieviesēju zināšanu papildināšanai par pētniecības metožu, tai skaitā digitālo, izmantošanu savā darbā. Tai skaitā apraksta, kā zinātniskajās aktivitātēs iesaistītas nozares institūcijas, uzņēmumi un nevalstiskās organizācijas projekta un kā tām nodotas projekta gaitā gūtās zināšanas un dati.*  *Apraksta projekta ietvaros īstenoto proaktīvo sadarbību ar citiem projektiem, lai kopīgi nodrošinātu konsultācijas rekomendāciju un to ietekmes novērtējumu izstrādes procesā.*  *Konkrētus gadījumus, ja attiecināms, minēt tabulā Nr. 1. Ja ir radušies kādi šķēršļi projekta rezultātu ietekmes vairošanā, tos aprakstīt šeit.*  Tabula Nr. 1   |  |  |  |  | | --- | --- | --- | --- | | Nr. | Sadarbībā ar | Sadarbības apraksts un rezultāts | Laika posms | | 1. |  |  |  | | 2. |  |  |  | | 3. |  |  |  | | 4. |  |  |  | | n |  |  |  |   2.2. Projekta un tā rezultātu ietekme uz sabiedrību kopumā, nodrošinot zināšanu pārnesi un veicinot izpratni par pētniecības lomu un devumu sabiedrībai  *Sabiedrības informēšana projekta ietvaros, izmantojot projekta rezultātus, atbilstoši projekta pieteikumā plānotajam un izmaiņas, tajā skaitā, kā izdevies iesaistīt plašāku sabiedrību, veicinot tās izpratni par pētniecību un tās devumu sabiedrībai, piemēram, zināšanās balstītu lēmumu pieņemšanas procesā un lomu infekcijas izplatības ierobežošanā vai sabiedrības labklājības celšanā.*  *Apraksta, kā tika izpētīts un apstrādāts mērķgrupu viedoklis projekta aptvertajās jomās, noskaidrojot to vajadzības, lai varētu nodrošināt mērķtiecīgu informēšanu un zināšanu pārnesi.*  *Atspoguļo darīto, lai sekmētu sabiedrības un noteiktu mērķgrupu spēju pielāgoties jauniem apstākļiem un mazinātu nevēlamu, sabiedrības drošību, struktūru un demokrātiju apdraudošu uzvedības modeļu, paradumu un vērtību veidošanos pandēmijas un pēcpandēmijas periodā.*  *Tabulā Nr. 2 norāda konkrētus pasākumus vai aktivitātes ar mērķi publicitātei un sabiedrības informēšanai*  Tabula Nr. 2   |  |  |  |  | | --- | --- | --- | --- | | Nr. | Aktivitāte (piem., intervija plašsaziņas līdzekļos) | Apraksts (sadarbībā ar ko, mērķauditorija, ja ir, tīmekļa vietne u.t.t.) | Laika posms | | 1. |  |  |  | | 2. |  |  |  | | 3. |  |  |  | | 4. |  |  |  | | n |  |  |  |   2.3. Projekta un tā rezultātu ietekme uz attiecīgo jomu un pētniecības kopienas attīstību Latvijā, tās starptautisko konkurētspēju  *Norāda informāciju par plāna izpildi jaunu projektu sagatavošanā Eiropas Savienības vai citās starptautiskās pētniecības un inovāciju atbalsta programmās, norādot, kā šo projektu sagatavošana balstījās šī projekta rezultātos un zinātniskajās atziņās. Apraksta starptautiskās sadarbības tīklus un organizācijas, kādās projekta īstenotājs un projekta sadarbības partneri iesaistījušies, sevišķi izceļot tīklus un organizācijas, kas saistītas ar Covid-19 novēršanu vai krīzes seku mazināšanu, piemēram, ERAvsCorona ietvaros.*  *Apraksta, kā projekta ietvaros tika nodrošināta regulāra komunikācija ar zinātniskajām institūcijām un zinātnisko kopienu projekta zinātnes nozarēs, tai skaitā ar zinātniskajām institūcijām, zinātniekiem un studējošajiem arī ārpus projekta iesniedzēja un projekta sadarbības partneru institūcijām.*  *Projekta zinātniskās grupas zinātniskā sadarbība ar ārvalstu zinātniskajām organizācijām, sadarbības veidi (īsi aprakstot) un to iekļaušanās projektā, sadarbības ietekme uz projekta zinātnes nozaru Latvijā zinātniskās kopienas starptautiskās konkurētspējas celšanu.*  *Tabulā Nr. 3 uzskaita zinātniskās sadarbības aktivitātes projekta īstenošanas ietvaros*  Tabula Nr. 3   |  |  |  |  | | --- | --- | --- | --- | | Nr. | Sadarbības institūcija/organizācija, valsts | Sadarbības veids | Laika posms | | 1. |  |  |  | | 2. |  |  |  | | 3. |  |  |  | | 4. |  |  |  | | n |  |  |  |   *Izklāsta plāna izpildi saistībā ar studējošo un jauno zinātnieku iesaisti projekta īstenošanā, veicinot viņu prasmju un zināšanu papildināšanu pētniecībā. Ja attiecināms, apraksta, kā pētījumos iegūtās atziņas un apkopotos datus projekta ietvaros piemēroja studiju un pētniecības procesam.*  *Iecerētā projekta zinātniskā personāla kapacitātes celšanas plāna progress, sevišķi vēršot uzmanību projektā iesaistītajiem studējošajiem, doktora zinātniskā grāda pretendentiem un jaunajiem zinātniekiem.*  *Tabulā Nr. 4 uzskaita projektā iesaistīto studējošo aizstāvētos gala darbus, kas rakstīti projekta tematikā.*  Tabula Nr. 4   |  |  |  |  |  | | --- | --- | --- | --- | --- | | Promocijas, maģistra un bakalaura darbi, kurus vada vai konsultē projekta vadītājs vai galvenie izpildītāji, šī projekta ietvaros (ja darbs ir aizstāvēts, norādīt to pēdējā tabulas sadaļā, papildinot ar datumu un attiecīgo promocijas padomi) | | | | | | Nr. | Darba autors | Darba nosaukums | Vadītājs un konsultants | Aizstāvēšanās | | 1. |  |  |  |  | | 2. |  |  |  |  | | 3. |  |  |  |  | | 4. |  |  |  |  | | n |  |  |  |  |   *Apraksta, kā realizēta sadarbība ar citiem programmas projektiem, nodrošinot pētniecības un operatīvo datu pieejamību visiem projektu īstenotājiem visos pētījumu datu apstrādes un analīzes posmos, veicinot Latvijas pētniecības kopienas zinātniskās kapacitātes celšanu, starpinstitucionālo un starpnozaru sadarbību.*  2.4. Projekta zinātniskie rezultāti un to pieejamības nodrošināšana  *Projekta vadītājs raksturo projekta apraksta 2.4. apakšnodaļā “Projekta zinātniskie rezultāti un to pieejamības nodrošināšana” sastādītā plāna projekta rezultātu izplatīšanai izpildi, izmaiņas plānā un nepieciešamās korekcijas.*  *Izklāsta plāna efektīvai projekta zinātnisko rezultātu un tehnoloģisko atziņu izplatīšanai izpildi līdz attiecīgajam posmam, aprakstot iegūto zināšanu ilgtspējas nodrošināšanu (tajā skaitā Open Access, Open Data un FAIR - piekļūstami, savietojami un atkal izmantojami (findable, accessible, interoperable, reusable) - principu ievērošana), sevišķi uzsverot projekta rezultātu publicēšanu brīvpiekļuves žurnālos, jauniegūto pētniecības datu deponēšanu pētniecības datu repozitorijos.*  *Šeit uzskaita sagatavotās un iesniegtās/apstiprinātās zinātniskās publikācijas (tai skaitā Open Access), dalību zinātniskās konferencēs un intelektuālā īpašuma tiesību nostiprināšanu, datu publicēšanu (tai skaitā, atbilstoši Open Data un FAIR data principiem), ņemot vērā Izglītības un zinātnes ministrijas izstrādātās “Atvērtās zinātnes vadlīnijas Covid-19 un SARS-CoV-2 pētījumiem”. Uzskaitīt atbilstoši projekta pieteikuma A daļas “Vispārīgā informācija” 4. nodaļai “Projekta rezultāti” dalījumam, norādot nosaukumu, datumu, tīmekļa vietni vai DOI.*  *Apraksta, kā tika nodrošināta dažādu risinājumu vai datu kopu izstrādes ietvaros nodrošinātu atvērtā pirmkoda programmatūras risinājumus zinātniskā projekta ietvaros padarīt attīstītās programmatūras risinājumus atvērtus tālākām integrācijām.*  **3. Īstenošana**  *Projekta darba plāna izpildes progress un risku novēršana.*  *Projekta darba plāna izpildes gaita, ņemot vērā projekta apraksta 3.2. apakšnodaļu “Darba plāns”, kā arī ar kādiem riskiem projekta zinātniskā grupa saskārusies īstenošanas laikā, kā tie risināti un vai tie jau bija paredzēti projekta apraksta 3.3. apakšnodaļas “Projekta vadība un risku plāns” risku plānā. Ja projekta laikā tika identificēti jauni riski, tos un to novēršanu, kā arī to ietekmi uz tālāko projekta gaitu, rezultātiem un arī budžetu, aprakstīt šeit.*  *Izmaiņas projekta vadības organizācijā, kā arī to ietekme uz projekta izpildi. Tajā skaitā izmaiņas projekta zinātniskās grupas sastāvā, ja tādas ir. Aprakstīt, kā projekta īstenošanā iesaistīti studējošie un jaunie zinātnieki.* |

1. Augstskolu likuma 27.panta pirmā daļa [↑](#footnote-ref-1)
2. Eiropas Komisijas 2014.gada 17.jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV) (Eiropas Savienības Oficiālais Vēstnesis, 2014. gada 26. jūnijs, Nr. L 187/1), ar ko noteiktās atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu 2.panta 83.punkts (<https://eur-lex.europa.eu/eli/reg/2014/651/oj/?locale=LV>) [↑](#footnote-ref-2)
3. Augstskolu likuma 44. panta pirmā daļa [↑](#footnote-ref-3)
4. <https://likumi.lv/doc.php?id=296661> [↑](#footnote-ref-4)
5. <https://likumi.lv/ta/id/295821-par-prioritarajiem-virzieniem-zinatne-2018-2021-gada> [↑](#footnote-ref-5)
6. sk. šeit - <https://izm.gov.lv/images/COVID-19/zinatne_vadlinijas_Covid.pdf> [↑](#footnote-ref-6)