APSTIPRINĀTS

Ar valsts pētījumu programmas

“Covid-19 seku mazināšanai”

īstenošanas un uzraudzības komisijas

(izveidota ar izglītības un zinātnes ministres rīkojumu Nr. 1-2e/20/195)

01.06.2020 lēmumu Nr. 1

**Valsts pētījumu programmas “Covid-19 seku mazināšanai” projektu pieteikumu**

**atklātā konkursa nolikums**

**I. Vispārīgie jautājumi**

1. Valsts pētījumu programmas “Covid-19 seku mazināšanai” projektu pieteikumu atklātā konkursa nolikums (turpmāk – nolikums) nosaka valsts pētījumu programmas “Covid-19 seku mazināšanai” (turpmāk – programma) projektu pieteikumu atklāta konkursa (turpmāk – konkurss) organizēšanu un īstenošanu, ievērojot Ministru kabineta 2018. gada 4. septembra noteikumus Nr. 560 “Valsts pētījumu programmu projektu īstenošanas kārtība” (turpmāk – MK noteikumi) un Ministru kabineta 2020. gada 20. maija rīkojumu Nr. 278 “Par valsts pētījumu programmu “Covid-19 seku mazināšanai”” (turpmāk – MK rīkojums).

2. Nolikums izstrādāts, pamatojoties uz MK noteikumu 16. punktu.

3. Programmas ietvaros konkursam pieejamais valsts budžeta finansējums ir 5 000 000 *euro*, no tiem 24 190 *euro* ir paredzēti administratīvo izmaksu segšanai atbilstoši MK noteikumu 37.punktam.

4. Projekta īstenošanas termiņš programmas ietvaros ir 6 (seši) mēneši, sākot ar dienu, kad MK noteikumu 43. punktā noteiktajā kārtībā tiek abpusēji parakstīts “Līgums par valsts pētījumu programmas “Covid-19 seku mazināšanai” projekta īstenošanu” (turpmāk - projekta līgums). Apstiprināta nolikuma 1. pielikuma “Projekta pieteikums” (turpmāk – projekta pieteikums) projekta pieteikuma īstenošanas termiņu var pagarināt MK noteikumu 39. punktā noteiktajā kārtībā, ņemot vērā MK rīkojuma 9. punktā noteikto.

5. Viena projekta pieteikuma maksimālais finansējums nepārsniedz 497 581 *euro*.

6. Latvijas Zinātnes padome (turpmāk – padome) izsludina konkursu MK noteikumu 17. punkta noteiktajā kārtībā un MK noteikumu noteiktajā kārtībā administrē projektu finansēšanai piešķirtos valsts budžeta līdzekļus saskaņā ar Zinātniskās darbības likuma[[1]](#footnote-1) pārejas noteikumu 34. punktu (likuma 14.11.2019. redakcijā, kas stājas spēkā 01.07.2020.), kas nosaka, ka līdz ar Studiju un zinātnes administrācijas (turpmāk – administrācija) likvidācijas pabeigšanu līdz 2020. gada 30. jūnijam, padome pārņem Zinātniskās darbības likuma 18.1 panta otrajā daļā minētos administrācijas uzdevumus. Ministru kabineta 2020. gada 19. maija noteikumu Nr. 311 “Grozījumi Ministru kabineta 2018. gada 4. septembra noteikumos Nr. 560 "[Valsts pētījumu programmu projektu īstenošanas kārtība](https://likumi.lv/ta/id/301438-valsts-petijumu-programmu-projektu-istenosanas-kartiba)”” [[2]](#footnote-2) 2. punkts paredz, ka padome ar 2020.gada 1.jūliju pārņem administrācijas kompetenci MK noteikumu ietvaros.

7. Padome konkursa sludinājumā norāda:

7.1. konkursa nosaukumu;

7.2. konkursa kopējo finansējumu;

  7.3. projektu pieteikumu iesniegšanas termiņu;

7.4. tīmekļa vietni, kurā norādīta nepieciešamā informācija projektu pieteikumu iesniegšanai.

8. Projektu pieteikumu iesniegšanas termiņš ir 14 kalendārās dienas, sākot no konkursa izsludināšanas dienas.

**II. Programmas uzdevumi un rezultāti**

9. Projekta pieteikuma iesniedzējs vienā projekta pieteikumā norāda tikai vienu no MK rīkojuma 6. punktā norādītajiem uzdevumiem. Projekta pieteikuma iesniedzējs var iesniegt vairākus projekta pieteikumus. Projekta pieteikumam ir jāaptver visi MK rīkojuma 7. punktā noteiktie horizontālie uzdevumi. Projekta pieteikuma iesniedzējam ir jāpiesaista vismaz divi projekta sadarbības partneri.

10. Projekta īstenošanas laikā ir jānodrošina vismaz trīs MK noteikumu 12. punktā minētie projekta rezultāti. Plānojamos projekta rezultātus projekta pieteikuma iesniedzējs norāda Nacionālajā zinātniskās darbības informācijas sistēmā (turpmāk – informācijas sistēma) atbilstoši projekta pieteikuma A daļas „Vispārīgā informācija” 4. nodaļā „Projekta rezultāti” prasītajam. Projekta pieteikuma iesniedzējam visiem plānotajiem projekta rezultātiem pēc iespējas jānodrošina pieejamība atvērtā piekļuvē, tai skaitā datu repozitorijos (pielietojot *FAIR[[3]](#footnote-3)* - atrodami, piekļūstami, savietojami un atkal izmantojami (*findable, accessible, interoperable, reusable*) - principus), ņemot vērā Izglītības un zinātnes ministrijas izstrādātās “Atvērtās zinātnes vadlīnijas Covid-19 un SARS-CoV-2 pētījumiem”[[4]](#footnote-4).

11. Papildus projekta pieteikuma iesniedzējs projekta pieteikumā plāno projekta rezultātus atbilstoši MK rīkojuma 8. punktā minētajiem programmas sasniedzamajiem rezultātiem, ņemot vērā projekta pieteikumā norādītā MK rīkojuma 6. punkta uzdevuma izpildi un MK rīkojuma 7. punktā minēto visu horizontālo uzdevumu izpildi (turpmāk – papildu projekta rezultāti). Lai plānotu papildu projekta rezultātus, jākonsultējas ar attiecīgo jomu pārstāvošajām valsts institūcijām.

**III. Projekta pieteikuma iesniedzēja un projekta sadarbības partnera dalības noteikumi projektā**

12. Projekta pieteikuma iesniedzējs atbilst MK noteikumu 2.12. un 9.1. apakšpunktā noteiktajam. Lai to apliecinātu, projekta pieteikuma iesniedzējs informācijas sistēmā augšupielādē aizpildītu un elektroniski parakstītu projekta pieteikuma D daļu „Projekta iesniedzēja apliecinājums” (turpmāk – projekta iesniedzēja apliecinājums). Ja nav iespējams nodrošināt drošu elektronisko parakstu, projekta pieteikuma iesniedzējs rīkojas atbilstoši nolikuma 2. pielikuma “Projekta pieteikuma un projekta noslēguma zinātniskā pārskata noformēšanas un iesniegšanas metodika” (turpmāk – iesniegšanas metodika) 18. punktā noteiktajam.

13. Projekta sadarbības partneris atbilst MK noteikumu 2.18. apakšpunktā noteiktajam. Projekta sadarbības partneri projekta pieteikuma iesniedzējs piesaista, ievērojot MK noteikumu 9.3. apakšpunktu. Lai apliecinātu sadarbību projekta ietvaros, projekta pieteikuma iesniedzējs nodrošina, ka projekta sadarbības partneris elektroniski paraksta projekta pieteikuma E daļu “Projekta sadarbības partnera – zinātniskās institūcijas apliecinājums” (turpmāk – projekta sadarbības partnera – zinātniskās institūcijas apliecinājums) vai F daļu “Projekta sadarbības partnera – valsts institūcijas apliecinājums” (turpmāk - projekta sadarbības partnera – valsts institūcijas apliecinājums), kuru projekta pieteikuma iesniedzējs pievieno projekta pieteikumam. Ja nav iespējams nodrošināt drošu elektronisko parakstu, projekta sadarbības partneris rīkojas atbilstoši iesniegšanas metodikas 22. vai 26. punktā noteiktajam.

14. Lai apliecinātu projekta pieteikuma iesniedzēja vai projekta sadarbības partnera – zinātniskās institūcijas atbilstību MK noteikumu 2.12. apakšpunktam, attiecīgās zinātniskās institūcijas vadītājs iesniedz savas zinātniskās institūcijas finanšu vadības un grāmatvedības politiku un finanšu apgrozījuma pārskatu (projekta pieteikuma G daļa “Finanšu apgrozījuma pārskata veidlapa”) par 2019. gadu. Ja zinātniskajai institūcijai ir privātie investori, tā aizpilda/noformē apliecinājumu par ar projekta pieteikumu saistītās pētniecības rezultātu neizmantošanu komerciāliem mērķiem. Minētos dokumentus pievieno kā pielikumu projekta iesniedzēja apliecinājumam un projekta sadarbības partnera – zinātniskās institūcijas apliecinājumam atbilstoši iesniegšanas metodikai.

15. Ja attiecīgais projekta pieteikuma iesniedzējs vai projekta sadarbības partneris ir atzīts kā atbilstošs pētniecības organizācijas definīcijai Fundamentālo un lietišķo pētījumu projektu 2020. gada atklātajā konkursā vai citos 2020. gadā izsludinātajos valsts pētījumu programmu atklātajos projektu pieteikumu konkursos[[5]](#footnote-5), nolikuma 14. punktā minēto finanšu vadības un grāmatvedības politiku un finanšu apgrozījuma pārskatu neiesniedz.

16. Projekta īstenošanas ietvaros projekta sadarbības partneris var pretendēt uz finansējuma saņemšanu no projekta netiešajām attiecināmajām izmaksām proporcionāli projekta sadarbības partnera tiešajām attiecināmajām izmaksām, ievērojot MK noteikumu 14.2. apakšpunktu.

17. Ja projekta sadarbības partneris projekta īstenošanā iesaistās tostarp arī ar saviem cilvēkresursiem, starp kuriem var būt augstskolās studējošie (turpmāk – studējošie), tad tie projekta īstenošanā piedalās kā galvenie izpildītāji vai izpildītāji. Informāciju par projekta sadarbības partnera iesaisti projekta īstenošanā ar saviem cilvēkresursiem norāda projekta pieteikuma A daļas “Vispārīga informācija” 2. nodaļā “Zinātniskā grupa”.

**IV. Zinātniskās grupas** **dalības nosacījumi projektā**

18. Projekta pieteikuma iesniedzējs veido projekta zinātnisko grupu, ievērojot MK noteikumu 2.22. apakšpunktu.

19. Projekta pieteikumā projekta vadītājam, projekta galvenajiem izpildītājiem un projekta izpildītājiem noteiktās prasības un kompetence atbilst MK noteikumu 2.13., 2.14. un 2.15. apakšpunktā noteiktajam.

20. Zinātnieks kā projekta vadītājs var būt norādīts tikai vienā projekta pieteikumā. Ja zinātnieks kā projekta vadītājs ir norādīts divos vai vairāk projektu pieteikumos, padome sazinās ar projektu pieteikumos norādīto projekta vadītāju un lūdz vienas darbdienas laikā paziņot, kurā projekta pieteikumā zinātnieks atsauc savu dalību.

21. Projekta vadītāja, projekta galveno izpildītāju un projekta izpildītāju, kuri nav nolikuma 22. punktā minētie studējošie, dalību projektā plāno atbilstoši šādām prasībām:

21.1. vienā projekta pieteikumā vienai personai norādītā slodze nepārsniedz 1,0 pilna laika ekvivalenta izteiksmē;

21.2. visos projektu pieteikumos konkursa ietvaros vienai personai norādītā slodze kopumā nepārsniedz 1,0 pilna laika ekvivalenta izteiksmē;

21.3.  šajā punktā minētās slodzes ievēro, slēdzot projekta līgumu.

22. Viena projekta izpildē pētnieciskajā darbā iesaistīto studējošo un jauno zinātnieku slodze kopā ir vismaz 4,0 pilna darba laika ekvivalenta izteiksmē vidēji viena projekta īstenošanas laikā.

23. Viena studējošā vai jaunā zinātnieka slodzi projektā plāno vismaz 0,25 pilna darba laika ekvivalenta izteiksmē vidēji projekta īstenošanas laikā.

24. Ja studējošais projekta īstenošanas laikā pabeidz noteikta līmeņa studijas un ne vēlāk kā četru mēnešu laikā uzsāk nākamā līmeņa studijas, šīs personas iesaiste projektā minēto četru mēnešu periodā ir uzskatāma par atbilstošu nolikuma 21. un 22. punktā noteiktajam par studējošā iesaisti projekta izpildē.

25. Ja studējošais projekta īstenošanas laikā pabeidz studijas, tad šīs personas iesaiste projektā ir uzskatāma par atbilstošu nolikuma 21. un 22. punktā noteiktajam par studējošā iesaisti projekta izpildē.

**V. Atbalstāmās darbības un izmaksas**

26. Projekta pieteikuma iesniedzējs un projekta sadarbības partneri savos apliecinājumos apliecina, ka projekta pieteikumā plānotās darbības atbilst MK noteikumu 2.2. apakšpunktā noteiktajam.

27. Projekta pieteikuma iesniedzējs projekta pieteikuma A daļas 3. nodaļā “Budžets” iekļauj informāciju par projekta attiecināmo izmaksu pozīcijām atbilstoši MK noteikumu 14.1 punktam.

**VI. Projekta pieteikuma noformēšanas un iesniegšanas kārtība**

28. Projekta pieteikumu aizpilda un iesniedz padomei elektroniskā veidā informācijas sistēmā [www.sciencelatvia.lv](http://www.sciencelatvia.lv) konkursa sludinājumā norādītajā termiņā.

29. Projekta pieteikuma iesniedzējs aizpilda un iesniedz projekta pieteikumu, ievērojot iesniegšanas metodikā noteikto.

30. Lai apliecinātu projekta pieteikumu kopumā, projekta pieteikuma iesniedzējs paraksta projekta iesniedzēja apliecinājumu ar elektronisku parakstu.

**VII. Projektu pieteikumu administratīvā izvērtēšana**

31. Projektu pieteikumu administratīvo izvērtēšanu nodrošina padome atbilstoši nolikuma 3. pielikumam “Metodika projekta pieteikuma atbilstības izvērtēšanai administratīvās atbilstības kritērijiem”, izvērtējot projekta pieteikuma atbilstību administratīvajiem un papildu administratīvajam kritērijam piecu darbdienu laikā no nolikuma 8. punktā noteiktās konkursa noslēguma dienas.

32. Projekta pieteikumu vērtē, ievērojot MK noteikumu 19.1.–19.8. apakšpunktā noteiktajiem administratīvajiem kritērijiem, kas nav papildināmi, un pamatojoties uz ar MK noteikumu 19.9. apakšpunktu, noteiktajiem šādiem papildu administratīvajiem kritērijiem, kas nav papildināmi:

32.1. projekta pieteikumā plānota papildu projekta rezultāti atbilstoši nolikuma 11. punktam;

32.2. projekta pieteikuma iesniedzējs piesaista vismaz divus projekta sadarbības partnerus.

33. Padome, ņemot vērā administratīvās izvērtēšanas rezultātus, aizpilda nolikuma 4. pielikumu “Administratīvās atbilstības kritēriju vērtēšanas veidlapa”, ievērojot MK noteikumu 20. punktu.

34. Ja projekta pieteikums neatbilst kādam no 32. punktā noteiktajiem nepapildināmiem administratīvajiem kritērijiem, padome pēc administratīvās izvērtēšanas pabeigšanas programmas īstenošanas un uzraudzības komisijai (turpmāk – komisija) nosūta izvērtēto projektu pieteikumu sarakstu un projektu pieteikumu administratīvās vērtēšanas rezultātu apkopojumu. Komisija pamatojoties uz minēto apkopojumu to, pieņem lēmumu par projekta pieteikuma noraidīšanu atbilstoši MK noteikumu 8.3.2. apakšpunktam.

**VIII. Projekta pieteikuma zinātniskā izvērtēšana**

35. Padome, ievērojot MK noteikumu III. nodaļā noteikto, organizē ekspertīzi projektu pieteikumu zinātniskai izvērtēšanai.

36. Projekta pieteikuma izvērtēšanai padome piesaista vismaz divus ekspertus, kuri atbilst MK noteikumu 23. un 24. punktā noteiktajām prasībām.

37. Padome nodrošina, ka eksperts, kas ir piekritis veikt projekta pieteikuma vērtēšanu, paraksta un elektroniski iesniedz padomei nolikuma 5. pielikumu “Eksperta apliecinājums par interešu konflikta neesamību un apņemšanos ievērot konfidencialitāti”.

38. Administrācija ar katru padomes piesaistīto ekspertu slēdz līgumu par ekspertīzes veikšanu, izmantojot nolikuma 6. pielikuma “Līgums par ekspertīzes veikšanu” veidlapu (turpmāk – ekspertīzes līgums). Administrācija nodrošina padomes un ekspertu sadarbību ekspertīzes veikšanai.

39. Eksperts vērtē projekta pieteikumu, piešķirot vienu līdz piecus punktus par katru kritēriju, ievērojot šādus MK noteikumu 26.punktā noteiktos zinātniskos vērtēšanas kritērijus:

39.1. projekta zinātniskā kvalitāte atbilstoši MK noteikumu 27. punktā noteiktajiem apsvērumiem;

39.2. projekta rezultātu ietekme atbilstoši MK noteikumu 28. punktā noteiktajiem apsvērumiem;

39.3. projekta īstenošanas iespējas un nodrošinājums atbilstoši MK noteikumu 29. punktā noteiktajiem apsvērumiem.

39. Katrs eksperts izvērtē projekta pieteikumu, aizpildot projekta pieteikuma individuālās ekspertīzes veidlapu atbilstoši nolikuma 7. pielikumam “Ekspertīzes veikšanas metodika (projekta pieteikumam un projekta noslēguma zinātniskajam pārskatam)” (turpmāk – ekspertīzes veikšanas metodika). Viens no attiecīgā projekta pieteikuma vērtēšanā iesaistītajiem ekspertiem, ņemot vērā kvalifikāciju un pieredzi, ir eksperts, kurš ir atbildīgs par visu ekspertu vērtējuma konsolidēšanu ekspertīzes konsolidētajā vērtējuma veidlapā.

40. Pēc projektu pieteikumu individuālo ekspertīzes veidlapu saņemšanas padome organizē Covid-19 projektu pieteikumu izvērtēšanu trīs ekspertu paneļdiskusijās atbilstoši katrai MK rīkojuma 5. punktā minētajai tematiskajai jomai. Ekspertu paneļdiskusijas, izmantojot tiešsaistes videokonferenci (reāllaika attēla un skaņas pārraide), organizē šādā kārtībā:

40.1. projektu pieteikumus, kuri izpilda MK rīkojuma 6.1.- 6.5. apakšpunktā minētos uzdevumus, izvērtē eksperti, kuri ir atbildīgi par attiecīgo projektu pieteikumu abu ekspertu vērtējuma konsolidēšanu, ekspertu paneļdiskusijā, kuras kompetence ir par MK rīkojuma 5.1. apakšpunktā noteikto tematisko jomu;

40.2. projektu pieteikumus, kuri izpilda MK rīkojuma 6.6.- 6.8. apakšpunktā minētos uzdevumus, izvērtē eksperti, kuri ir atbildīgi par attiecīgo projektu pieteikumu abu ekspertu vērtējuma konsolidēšanu, ekspertu paneļdiskusijā, kuras kompetence ir par MK rīkojuma 5.2. apakšpunktā noteikto tematisko jomu;

40.3. projektu pieteikumus, kuri izpilda MK rīkojuma 6.9.- 6.10. apakšpunktā minētos uzdevumus, izvērtē eksperti, kuri ir atbildīgi par attiecīgo projektu pieteikumu abu ekspertu vērtējuma konsolidēšanu, ekspertu paneļdiskusijā, kuras kompetence ir par MK rīkojuma 5.3. apakšpunktā noteikto tematisko jomu.

41. Ekspertu paneļdiskusijas rezultātā eksperti vienojas par projektu pieteikumu novērtēšanu un ranžēšanu dilstošā secībā katrā no attiecīgās ekspertu paneļdiskusijas kompetencē esošajiem MK rīkojuma 6. punktā minētajiem uzdevumiem.

42. Eksperts, kurš ir atbildīgs par abu ekspertu vērtējumu konsolidēšanu, ņemot vērā individuālajās ekspertīzes veidlapās minēto argumentāciju un attiecīgajā ekspertu paneļdiskusijā panākto vienošanos, aizpilda un apstiprina aizpildīto konsolidētā vērtējuma veidlapu. Ekspertīzes individuālā vērtējuma un ekspertīzes konsolidētā vērtējuma veidlapas eksperti aizpilda informācijas sistēmā, ievērojot nolikuma 8. pielikumu “Projekta pieteikuma ekspertīzes individuālā/ekspertīzes konsolidētā vērtējuma veidlapa”.

43. Ja eksperti ekspertu paneļdiskusijas laikā nespēj vienoties par ekspertīzes konsolidēto vērtējumu viedokļu atšķirības dēļ, notiek balsošana par eksperta, kurši ir atbildīgs par abu ekspertu vērtējumu konsolidēšanu, ierosināto vērtējumu. Ja balsis balsu skaits par un pret ir vienāds, izšķirošā ir attiecīgā ekspertu paneļdiskusijas vadītāja balss.

44. Eksperts var veikt vairāku projektu pieteikumu vērtēšanu atbilstoši savai kvalifikācijai un pieredzei.

45. Ja projekta pieteikuma B daļas “Projekta apraksts” apjoms pārsniedz 15 lapaspuses, ekspertam ir tiesības sniegt atzinumu tikai par pirmajām 15 lapaspusēm un atteikties izvērtēt informāciju, kas seko pēc 15. lapaspuses.

46. Padome aprēķina katra projekta pieteikuma konsolidēto vērtējumu punktos, izmantojot šādu formulu: kur

46.1. K – projekta pieteikuma konsolidētais vērtējums punktos;

46.2. A – MK noteikumu 31.1. apakšpunktā minētā kritērija (zinātniskā kvalitāte) vērtējums (tā īpatsvars ir 30% no projekta pieteikuma konsolidētā vērtējuma punktos);

46.3. B – MK noteikumu 31.2. apakšpunktā minētā kritērija (rezultātu ietekme) vērtējums (tā īpatsvars ir 50% no projekta pieteikuma konsolidētā vērtējuma punktos);

46.4. C – MK noteikumu 31.3. apakšpunktā minētā kritērija (īstenošanas iespējas un nodrošinājums) vērtējums (tā īpatsvars ir 20% apmērā no projekta pieteikuma konsolidētā vērtējuma punktos).

47. Kvalitātes slieksnis projekta pieteikuma konsolidētajā vērtējumā atbilst trīs punktiem katrā kritērijā atsevišķi un deviņiem punktiem visos kritērijos kopā.

48. Padome nosūta komisijai projektu pieteikumu ekspertīzes sarakstu (turpmāk – projektu pieteikumu saraksts), ievērojot MK noteikumu 32. punktā noteikto, un projektu pieteikumu sarakstā iekļautos projektu pieteikumus un par šiem projektiem aizpildītās konsolidētās ekspertīzes veidlapas padara pieejamus skatīšanās režīmā informācijas sistēmā.

**IX. Lēmuma pieņemšana par finansējuma piešķiršanu vai projekta pieteikuma noraidīšanu**

49. Komisija, ņemot vērā nolikuma 46. kārtībā aprēķināto punktu skaitu, apkopo informāciju par iesniegto projektu pieteikumu izvērtēšanas rezultātiem, ranžējot projektu pieteikumus no augstāk novērtētā uz zemāk novērtēto. Projektu pieteikumu sarakstu komisija apstiprina un pieņem MK noteikumu 8.3.1. apakšpunktā minēto lēmumu, ņemot vērā katra projekta pieteikuma iegūto konsolidēto vērtējumu punktos un konkursam pieejamo finansējumu.

50. Komisijas lēmumu viena mēneša laikā no tā spēkā stāšanās dienas var apstrīdēt atbilstoši lēmumā norādītajai kārtībai.

**X. Projektu finansēšana**

51. Padome 10 kalendāro dienu laikā no MK noteikumu 8.3.1. apakšpunktā minētā lēmuma par finansējuma piešķiršanu projekta īstenošanai pieņemšanas dienas noslēdz ar projekta pieteikuma iesniedzēju (turpmāk – projekta īstenotājs) projekta līgumu.

52. Projekta īstenotājs projekta īstenošanu uzsāk ne vēlāk kā 2020. gada 1. jūlijā. Projekta izmaksas ir attiecināmas, sākot no MK noteikumu 8.3.1. apakšpunktā minētā lēmuma par finansējuma piešķiršanu projekta īstenošanai pieņemšanas dienas.

53. Projekta īstenotājs ir atbildīgs par sadarbības līgumu noslēgšanu ar projekta sadarbības partneriem un projekta sadarbības partneriem paredzētā projekta avansa maksājuma daļas un noslēguma maksājuma daļas pārskaitīšanu sadarbības līgumos paredzētajos termiņos un kārtībā.

**XI. Projekta noslēguma zinātniskā pārskata iesniegšana un izvērtēšana**

54. Projekta īstenotājs, izmantojot informācijas sistēmu, iesniedz padomei projekta noslēguma zinātnisko pārskatu mēnesi pirms projekta noslēguma.

55. Padome atbilstoši MK noteikumu 46. punktam nodrošina ekspertu (kuri atbilst MK noteikumu 23. un 24.punktā noteiktajām prasībām) atlasi projekta noslēguma zinātniskā pārskata izvērtēšanai.

56. Projekta noslēguma zinātnisko pārskatu mēneša laikā izvērtē divi eksperti atbilstoši ekspertīzes veikšanas metodikai. Ekspertu viedokļu nesakritības gadījumā piesaista vēl vienu ekspertu, kurš ņemot vērā iepriekš piesaistīto ekspertu viedokļus, sagatavo projekta noslēguma zinātniskā pārskata vērtējumu.

**XII. Padomes gala ziņojums par programmas īstenošanu**

57. Padome, ievērojot MK noteikumu 50. punktu, sagatavo padomes gala ziņojumu par programmas īstenošanu (turpmāk – padomes ziņojums) viena mēneša laikā no projektu noslēguma zinātnisko pārskatu izvērtēšanas noslēguma dienas.

58. Padomes ziņojuma saturu veido:

58.1.statistika par finansētajiem projektiem (publikācijas, maģistra/doktora darbi, visi rezultatīvie rādītāji);

58.2. projekta zinātnisko rezultātu apraksts atbilstoši programmas mērķim un uzdevumiem; 58.3.  zinātniskās sadarbības apraksts (sevišķi starp programmas projektiem, starptautiskā līmenī, konsorciji, plānotie pieteikumi Eiropas Savienības pētniecības un inovāciju pamatprogrammās (Apvārsnis 2020 un Apvārsnis Eiropa) u.tml.);

58.4.  projektu rezultātu sociālekonomiskā ietekme (noslēgumā konkrētie īstenotie pasākumi saskaņā ar programmas horizontālajiem uzdevumiem);

58.5. informācija par projektu rezultātu publicēšanu atvērtajā piekļuvē, kā arī pētniecības datu deponēšanai piemērotos repozitorijos (pielietojot FAIR principus);

58.6. cita informācija atbilstoši komisijas lēmumiem.

**XIII. Informācijas un publicitātes prasības**

59. Projekta īstenotājs apņemas publicēt projekta informāciju (tajā skaitā par projekta īstenošanu, zinātnisko grupu, aktivitātēm un sasniegtajiem rezultātiem) projekta īstenotāja tīmekļa vietnē un apņemas nodrošināt šīs informācijas uzturēšanu un papildināšanu atbilstoši sasniegtajiem projekta rezultātiem vismaz piecus gadus no dienas, kad ir parakstīts MK noteikumu 59.1.2. apakšpunktā noteiktais projekta izpildes pieņemšanas un nodošanas akts.

60. Projekta atpazīstamības veicināšanai projekta īstenotājs var izveidot projekta vizuālās identitātes zīmi, kas raksturo projektu un kurā ir ietverts programmas nosaukums vai tā abreviatūra, par pamatu izmantojot valsts pētījumu programmām izveidoto vienoto grafisko identitāti[[6]](#footnote-6).

61. Projekta īstenotājs un projekta sadarbības partneri, veicot sabiedrības informēšanas pasākumus, publicējot zinātniskos rakstus un publiskojot citus projekta rezultātus, piedaloties konferencēs vai citādi prezentējot projekta rezultātus, atsaucas uz programmas nosaukumu, finansējuma avotu un attiecīgā projekta numuru un/vai lieto nolikuma 60. punktā noteiktajā kārtībā apstiprinātu projekta vizuālās identitātes zīmi.

**XIV. Noslēguma jautājumi**

61. Informāciju par apstiprinātiem projekta pieteikumiem publicē tīmekļa vietnēs: [www.izm.gov.lv](http://www.izm.gov.lv) un [www.lzp.gov.lv](http://www.lzp.gov.lv).

62. Jautājumus par projekta pieteikuma sagatavošanu un iesniegšanu ne vēlāk kā vienu darbdienu līdz nolikuma 8. punktā noteiktajam projekta pieteikuma iesniegšanas beigu termiņam nosūta uz elektroniskā pasta adresēm: [vpp@lzp.gov.lv](mailto:ingmars.kreismanis@lzp.gov.lv). Atbildes uz projekta pieteikuma iesniedzēja iesūtītajiem jautājumiem nosūta elektroniski, biežāk uzdotos jautājumus un atbildes publicē padomes interneta vietnē [www.lzp.gov.lv](http://www.lzp.gov.lv). Citus jautājumus par programmas īstenošanu nosūta uz minētajām elektroniskā pasta adresēm.

63. Projekta līguma teksts slēgšanas procesā var tikt precizēts atbilstoši projekta satura specifikai. Ekspertīzes līguma teksts slēgšanas procesā var tikt precizēts atbilstoši projekta pieteikuma satura un ekspertīzes specifikai.

**Pielikumi**

**1.pielikums** “Projekta pieteikums”;

**2.pielikums** “Projekta pieteikuma un projekta noslēguma zinātniskā pārskata noformēšanas un iesniegšanas metodika”;

**3.pielikums** “Metodika projekta pieteikuma atbilstības izvērtēšanai administratīvās atbilstības kritērijiem”;

**4.pielikums** “Administratīvās atbilstības kritēriju vērtēšanas veidlapa”;

**5.pielikums** “Apliecinājums par interešu konflikta neesamību un konfidencialitātes ievērošanu”;

**6.pielikums** “Līgums par ekspertīzes veikšanu”’;

**7.pielikums** “Ekspertīzes veikšanas metodika (projekta pieteikumam un projekta noslēguma zinātniskajam pārskatam)”;

**8.pielikums** “Projekta pieteikuma ekspertīzes individuālā/ekspertīzes konsolidētā vērtējuma veidlapa”;

**9.pielikums** “Līgums par valsts pētījumu programmas “Covid-19 seku mazināšanai” projekta īstenošanu”:

9.1. pielikums līgumam “Projekta pieteikums”;

9.2. pielikums līgumam “Finanšu pārskats par valsts pētījumu programmas projekta īstenošanu”;

9.3. pielikums līgumam “Valsts pētījumu programmas projekta izmaiņas līgumsummas kalkulācijā”;

9.4. pielikums līgumam “Valsts pētījumu programmas projekta izmaiņas zinātniskajā grupā”;

9.5. pielikums līgumam “Projekta noslēguma zinātniskā pārskata veidlapa”;

9.6. pielikums līgumam “Saturiskais pārskats”;

9.7. pielikums līgumam “Pieņemšanas un nodošanas akts par valsts pētījumu programmas projekta īstenošanu”;

**10. pielikums** “Projekta noslēguma zinātniskā pārskata individuālā/konsolidētā vērtējuma veidlapa”.

1. <https://likumi.lv/ta/id/310999-grozijumi-zinatniskas-darbibas-likuma> [↑](#footnote-ref-1)
2. <https://likumi.lv/ta/id/314857-grozijumi-ministru-kabineta-2018-gada-4-septembra-noteikumos-nr-560-valsts-petijumu-programmu-projektu-istenosanas-kartiba-> [↑](#footnote-ref-2)
3. sk. šeit - <https://www.go-fair.org/fair-principles/> [↑](#footnote-ref-3)
4. sk. šeit - <https://izm.gov.lv/images/COVID-19/zinatne_vadlinijas_Covid.pdf> [↑](#footnote-ref-4)
5. vairāk informācijas šeit:

   <https://www.lzp.gov.lv/index.php?option=com_content&task=view&id=665&Itemid=121>

   <https://www.lzp.gov.lv/index.php?option=com_content&task=view&id=681&Itemid=121>

   <https://www.lzp.gov.lv/index.php?option=com_content&task=view&id=680&Itemid=121> [↑](#footnote-ref-5)
6. <https://izm.gov.lv/images/VPP_grafiska/VPP_GRAFISK_IDENTITTE.pdf> (pārējie materiāli šeit lapas ievaddaļā - <https://izm.gov.lv/lv/zinatne/valsts-petijumu-programmas>) [↑](#footnote-ref-6)